text:
Cape Town - Indoda yaseGoli izame ukubeka icala iFirstRand Bank ngemuva kokuthi umkayo ejole nenye indoda asebenza nayo esasebenzela leli bhange.
UDessie Ramnath ukholelwa ekutheni ibhange leli kumele limnxephezele ngobuhlungu adlule kubo ngenxa yokujola kukankosikazi wakhe emsebenzini.
Ijaji lisiphebezile lesi sicelo kanti ibhange lizishaye indiva izinsolo zikaRamnath.
Sibe sesibuza abafundi ukuthi gabe ngubani okumele asolwe uma izinto zinje, ngokwabo ukubona uRamnath bekumele alusingathe kanjani lolu daba.
Babeke kanje:Hlengiwe Prudence
- Umuntu
kumele alungise ekhaya ngaphambi kokuphumela ngaphandle ngakho-ke uMnuz Ramnath akasole unkosikazi wakhe ngokujola hhayi ibhange.Siyabonga Masiya
- URamnath
bekumele ahlukane nalo nkosikazi ngoba ukhombisa ukungathembeki, abayeke
baqhubeke bobabili ngoba bamenza isilima yena akathathe okwakhe aqhubeke
nempilo yakhe.Sphiwe Sihle Mqadi
- Ayikhohlwe
indoda ngoba umfazi angajola noma ngabe ikuphi, mhlawumbe kade bejola uma besekhefini emsebenzini noma sebephumile hhayi ngesikhathi somsebenzi. Ibhange alingeni la.Ncebakazi Nondayi
- Kuyadabukisa okwale ndoda, kuzoshintsha yini ukuthi umfazi uyaqoma uma selimnxephezelile ibhange? Mbukiso Skhumbuzo Malevu
- Yena
siyazwelana naye kodwa sengathi ungusomathuba kakhulu, umsebenzi wale ndoda ethandana nomkayo awuhlangene nokujolelwa kwakhe yena
akalungise isimo noma ahlukane nomkamuntu kube kuphela ngoba akaseyena
owakhe umuhlubukile.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
Disclaimer: INews24 iqhakambisa ukukhuluma
ngokukhululeka nokuzwakaliswa kwemibono eyahlukene. Lokho kuchaza ukuthi
imibono yababhali bezingosi eshicilelwe kuNews24, akuyona imibono yeNews24.
News24


c: text/html

text:
Kuboshwe 2 ngokufa kwengane eChina
2013-02-07 12:03
Beijing - Izwe laseChina selivalele abantu ababili ngemuva kokufa kwengane yomfana enezinyanga ezingu-13 ubudala neshayiswe yimoto, esigamekweni esidine abaningi ezinkundleni zokuxhmana ngoLwesine.
Kulesi sigameko izikhulu ezingu-11 bezinombango nomndeni – ovele unamadodakazi amabili – eRuian empumalanga nesifundazwe saseZhejiang, befuna ukhokhokhelwa inhlawulo ngokuzalwa komfana osenezinyanga ezingu-13, ngoba umthetho wezwe uthi umndeni mawube nengane eyodwa.
Akucaci kahle ngesimo esenzekile, njengoba abezindaba iXinhua becaphune ubaba womfana okunguChen Liandi ethi ingane iwiswe phansi ngesikhathi kuqhubeka ingxabano nabasebenzi ngakho yena wangakwazi ukuyisusa endleleni yemoto.
"Bebefuna sikhokhe u-30 000 kuya ku-40 000 yuan ($4,800 kuya ku-$6,400), uma kungenjalo bebezosivalela,” kucashunwe uChen esho kanje.
Isikhulu seCommunist Party sasendaweni, isibongo saso okunguBai kanye nomshayeli okungu Cheng baboshiwe ngezinsolo zokwenza icala, kusho umbiko, ucaphuna uhulumeni wasedolobheni iRuian.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Sapa - AFP

robotstxt: allowed

filter: keep


text:
Okunye ukuqhumisa ngebhomu e-Iraq
2012-12-31 12:28
Hilla - Ibhomu ebifakwe emotweni ngaphandle kwamahhovisi kahulumeni eningizimu yeBaghdad libulale abantu ababili ngoMsombuluko.
Ukuqhuma okwenzeke ngo-8:30 edolobheni laseHilla, kuphinde kwashiya kulimale kanzima abantu abangu-17 kwacekela phansi izitolo nezimoto, kusho amaphoyisa nabosizo lokuqala.
Alikho iqembu elisaphumele obala lavuma ukuba nesandla kulokhu, kanti nemininingwane ngabashonile ayikabikho.
Amasosha eSunni kanjalo neqembu i-Al-Qaeda eIraq yiwona ajwayele ukuhlasela izikhulu kanye nabezokuphepha, ngenxoso yokunyakazisa umbuso kahulumeni.
Udlame e-Iraq lwehlile uma kuqhathaniswa nonyaka ka-2006 no-2007, kodwa izigameko zokuhlasela zisenzeka cishe zonke izinsuku.
– Landela Izindaba News24 kuTwitter
(@IzindabaNews24).


text:
UMakhanya angase ayishiye iDowns
2013-02-07 14:05
Johannesburg - Abalandeli beqembu iMamelodi Sundowns bangase bagezeke izinhliziyo uma bezwa ukuthi uKenneth Makhanya uzoqoqa amasakana akhe abuyele ekhaya eSwazini.
UMakhanya owake waba yisikhulu esiphezulu kuBlack Leopards, uzobuyela ezweni lakhe la khona ezokuba yisikhulu esigungwini iNational Sports
Council, kusho umbiko weKickOff.com.
Lesi sikhulu sikanye noTrott Moloto, sinyamanambana kubalandeli beqembu abathi bayimbangela yokungenzi kahle kwamaBrazilians.
Umbiko wephephandaba laseSwazini iTimes of Swaziland, uthi uMakhanya ucele uMnyango wezemiDlalo ezweni ukuthi umvumele athi ukulungisa izintwana ezithle kuleli laseNingizimu Afrika, ngaphambi kokuthi abuyele eMbabane.
“UMakhanya ubizelwe ukuthi azobamba isikhundla esiphezulu ezweni lakhe. Libonakele igalelo lakhe kwezemidlalo kanti izingxoxo zikhomba ukuthi nakanjani uzowuthatha umsebenzi," kusho umbiko.
Kusenjalo-ke iSundowns inamathemba okuthi uCalvin Marlin noDennis Onyango bazobe sebeluleme ngaphambi kokuthi iqembu lihlangane neKaizer Chiefs, emdlalweni walo weligi.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- News24


text:
URosslee ungomunye wabakhonjwa oSuthwini
2012-11-27 07:34
Johannesburg - Lowo owake waba ngumsizi womqeqeshi we-Orlando Pirates uGraig Rosslee usevele njengomunye walabo abashelwa ngaMaZulu kulandela ukuthi exoshe uRoger Palmgren.
USuthu luxoshe uPalmgren ngemuva kokungatheli zithelo njengomqeqeshi njengoba lusemsileni wePremiership.
IKickOff.com isithole ukuthi nalowo owake waqeqesha iMamelodi
Sundowns, u-Ian Gorowa naye ungomunye wabangase bahole leli qembu.
Leli qembu kulindeleke limemezele umqeqeshi walo omusha ngasekupheleni kwaleli sonto.
Imenenja yaMaZulu uPhilani Mabaso uwaphebezile amahlebezi okuthi uRosslee uzojoyina iqembu.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Bakhathazekile ngokwebiwa kwamanzi
2012-11-22 12:03
Durban - Usoseshini iCombined Rate Payers Association uthi ukholwa wukuthi uMasipala weTheku awenzi okwanele ukulwa nabantu abazifakela amanzi ngokungekho emthethweni.
Usoseshini uthi ukwanda kwalezi zehlakalo kudla ephaketheni laba abakhokhela amanzi, kubika iNewswatch.
Izikhalazo ziza ngemuva kwesimemezelo sikamasipala esithi ukwebiwa kwamanzi kudla uhulumeni imali elinganiselwa ku-R100 million, kuphinde kuphazamise izinhlelo zokuhanjiswa kwamanzi kubantu.
Umasipala uthi balinganiselwa ku-40 000 abantu abazidonsele amanzi ngokungekho emthethweni, okhulumela usoseshini uLillian Develing uthi le nkinga idlange kakhulu esikhathi esiyiminyaka eyishumi edlule.
"Kunenkinga yokuvuza kwamapayipi yonke imigwaqo, ikakhulu eHillcrest, eminyakeni emithathu edlule ipayipi elisemgwaqeni ongenela ekhaya lalivuza ngenhlanhla ngagcina ngikwazile ukuthola umuntu ukuthi alilungise."
"Namanje ipayipi liqale phansi liyavuza sekuze kwaguga itiyela emgwaqeni," kuqhuba uDeveling.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- News24


text:
Bavalelwe ngaphandle eMedupi - Numsa
2013-02-26 14:03
Johannesburg - Akukho siteleka esiqhubeka esiteshini sokuphehla ugesi eMedupi, eLephalale, nokho kunabasebenzi abavalelwe ngaphandle kusho inyunyana iNational Union of Metalworkers of
SA (Numsa).
"Amalungu ethu avalelwe ngaphandle. Asikho isiteleka, nina bantu bezindaba nilokhu nithi kunesiteleka," kusho umgqugquzeli enyunyaneni uStephen Nhlapo.
Mhlaka-16 Januwari, kwama nse ukusebenza esiteshini iMedupi, kulandela ukungaboni ngaso linye ezintweni ezimayelana namaholo namabhonasi.
Kwaboshwa abasebenzi abangu-46, ngesikhathi kuqala umbhikisho mhlaka-15 Febhuwari.
Okhulumela amaphoyisa uBrigadier Hangwani Mulaudzi uthi ababhikishi bashisa imoto yakwa-Eskom baphinde balimaza imoto yamaphoyisa.
Abakwa-Eskom baphoqeka ukuthi bamise ukusebenza ngesikhathi abasebenzi abayitoho bengena esitelekeni, kulindeleke ukuthi wonke umsebenzi wokwakha lesi siphehli, ube usuphothuliwe ngo-2015.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Umholi waseTibet ugxeke iChina
2013-02-01 14:02
New Delhi - Umholi wezepolitiki eTibet nomele abantu abasekudingisweni, usegxeke izwe laseChina, ngokugweba abantu libagwebela lokhu akubiza "ngamacala abhedayo".
Lokhu kuza ngemuva kokugwetshwa kwabantu abayisishiyagalombili baseTibet, akade besolwa ngokuhlohla abantu ukuthi bazenzakalise ngoba bekhombisa ukulwisana nohulumeni waseChina.
ULobsang Sangay okuhulumeni waseTibet ekudingisweni, ukhulume ngoLwesihlanu wathi ukugwetshwa kwalaba kube yibhadi.
Abantu baseTibet abalinganiselwa ekhulwini, bazingqongqisa ngomilo ngoba bezama ukukhombisa ukungahambisani nemithetho kahulumeni waseChina, lokhu kwaqala ukugqama ngo-2009.
Umthombo wezindaba eChina, iXinhua News, ubike wathi umuntn waseTibet ugwetshwe intambo kwathi umshana wakhe wanikwa iminyaka engu-10 ebhadla ejele, betholakala benecala lokugqugquzela abantu ukuthi bazishise.
Kulesi sehlakalo esenzeka ngonyaka owedlle, kwashona abantu abathathu.
Abezindaba bathe abanye abantu abayisithupha bagwetshwe phakathi kweminyaka emithathu nengu-12, mayelana necala elifanayo.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
Isivakashi sisinde kukubi eVic Falls
2012-01-09 07:29
Sydney - Owesifazane ogqashukelwe yintambo ngesikhathi egxuma eweni wayongena ngekhanda emfuleni ogcwele izingwenya iZambezi River, uthi ubebhekwe ngelakubo ngesikhathi esinda.
U-Erin Langworthy, 22, ubeseholidini likaNcibijane ngesikhathi enza i-bungee jumping engu-111 wamamitha eVictoria Falls, esemngceleni weZambia neZimbabwe.
Kodwa konke kuphenduke inhlekelele ngesikhathi kugqashuka intambo abebanjwe ngayo esesemoyeni, ngenhlanhla wasinda.
– "Like" ikhasi lethu ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter (@IzindabaNews24).
- Sapa - AFP


text:
Dlebelekelani kude - UKZN
2012-08-23 10:05
Durban - Isikhungo semfundo ephakeme i-University of KwaZulu-Natal sesiyalele abafundi abatelekile basophikweni iHoward College, sathi abadlebeleke bagcine kude bangaphazamisi, kubika iNewswatch.
NgoLwesithathu kuboshwe abafundi abahlanu ngesikhathi umbhikisho uphenduka uba nodlame, kudingeke ukuthi amaphoyisa asebenzise isankahlu ukuhlakaza isixuku.
Abafundi kuthiwa bashise amathayi baphinda baphazamisa nokufunda.
Izikhalazo zabo zihlanganisa ukungaphephi ezindaweni ezihlala abafundi, njengoba kamuva kubikwe ngokudlwengulwa nokubanjwa inkunzi kwabanye babo.
Isikhulu senyuvesi uNomonde Mbadi utshele abezindaba wathi akakuphasisi ukuthi abafundi bahlale emakhaya, uthe labo abangabhikishi kumele beze esikoleni kodwa baqaphele.
Ube esephinda exgeka laba abasembhikishweni.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- News24


text:
2015-03-02 16:01
UMengameli waseNamibia uHifikepunye Phamba uhlabane nendondo ye-2014 Ibrahim Prize yokuba ngumholi ovelele e-Afrika ngokusho kombiko.
2015-03-02 13:30
Isixuku sabantu sikhande ngamatshe yaze yashona intombazane ebisolwa ngokuba yidelakufa, yabe isishiswa, kusho amaphoyisa kanye nabazibonele.
2015-03-02 12:31
Unkosikazi wowesilisa waseZimbabwe oshone yena nomkakhe bezithokozisa ngocansi, uyaziphika izinsolo ezithi baba nengaxabano ngalobo busuku.
2015-03-01 10:59
UMengameli waseZimbabwe ngesikhathi egubha usuku lwakhe lokuzalwa emcimbini kanokusho eVictoria Falls, uthembise ngokuxosha abalimi abamhlophe abasasele kuleliya lizwe.
2015-02-28 08:13
URobert Mugabe uthi ngeke akhethwe nguyena ozongena ezicathulweni zakhe, waphinde wazwakalisa ukuthi ozothatha isikhundla kungenzeka kungabi noyedwa phakathi kwamasekela akhe.
2015-02-27 14:29
Lowo owayenguNdunankulu waseKenya oyinhloko ye-AUEOM uRaila Odinga usencome iSADC kanye nohulumeni waseNingizimu Afrika ngokuzibophezela ekudaleni ukuthula eLesotho.
2015-02-27 13:30
Izinkulungwane zabantu abasha baseNamibia, sebebhalisele izicelo zomhlaba kusho izikhulu ezweni ezithi uhlelo luqhubeka ngokuthula.
2015-02-27 10:00
UMengameli waseZimbabwe uRobert Mugabe, osanda kuhlanganisa iminyaka engu-91 yobudala, uthi ezinye zezinto ezenze waphila isikhathi eside ukuthi “akadleli ukusutha”.
2015-02-27 11:15
Iziphathimandla zaseGibhithe zibophe abalisa abathathu nge-video enyantisa egazi eveza abesilisa beshaya ngesihluku inja yaze yafa emgwaqeni waseCairo.
2015-02-26 16:00
Izikhulu zaseCameroon zithi amajele akuleliya lizwe egcwele ngokuphindiwe abasolwa ngokuba amalungu ezihonga zaseNigeria.
2015-02-26 10:01
Owesifazane waseHarare, eZimbabwe, wethule ubufakazi enkantolo wathi usekhathele umkhwenyana wakwakhe omfuna ucansi mihla namalanga ngokumthulelea imiqhafazo.


text:
I-FNB ayizange ixolise - Isikhulu
2013-02-07 10:02
Johannesburg - IFirst National Bank ayizange ixolise ngezikhangisi eziwuhide ezatshengiswa ku-internet emkhankasweni wayo, nezathola ukugxekwa kakhulu yi-ANC, kusho isikhulu sebhange ngoLwesine.
"Asizange sixolise ngesikhangisi," kusho uMichael Jordaan eloba engosini yeBusiness Day.
Amanye ama-video omkhankaso we"You Can Help"
abandakanya izingane zigqoke imifaniswano yesikole befunda abafisa ukukubona kwenzeka kuleli lizwe.
UJordaan uthe la ma-video kwakungahlosiwe ukuthi abe yingxenye yesikhangisi.
"Sasingaqondile ukuthi sigxambukele kwezombusazwe kanti futhi asinaso nesizathu sokuhlasela uhulumeni noma i-ANC," ebhala.
I-African
National Congress yazwakalisa ukushaqeka ngalo mkhankaso, kanti i-ANC Youth
League yathi lokhu kunezimpawu zokuvukela uMbuso.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
'Akukho zihonga zaseMali eDarfur'
2013-02-14 14:01
Khartoum - Amasosha oMbuso eSudan, athi amavukelambuso asengenisile esifundeni iDarfur, engena ngomgcele waseCentral African Republic nokho aphika ukuthi kukhona abeqembu lamaSulumane laseMali.
Ukushubisa impi okwenziwe ngamasosha aseFrance atshalwe eMali, kuholele ekutheni amaphekula seMali angamaSulumane, abeleke ashenxe endaweni ekuqhubeka kuyo impi.
IFrance yahamba iyokwelekelela eMali, ngenhloso yokuzama ukuvimba ekutheni leli lizwe liphenduke inkundla yempi.
Ohulumeni emazweni asentshonalanga ne-Afrika, banokwesabela ukuthi amaphekula e-al-Qaeda, azosabalala efuna "amahlathi" okucasha.
NgoLwesihlanu, izihonga zaseSudan, zakhuluma emsakazweni zathi ozakwabo abakade bebambe impi eMali, sebethelekile ezweni.
Okhulumela amasosha aseSudan u-Al-Sawarmi Khalid, utshele abezindaba zeSUNA, wathi amavukelambuso aseSouth Sudan angenise esifundeni iDarfur, engena ngomgcele ophakathi kweSudan neCAR.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- Reuters


text:
U-Igesund ube nesandla ekuqasheni: PrinsComment on this story
MTHOKOZISI MNCUSENI
noMINENHLE MKHIZE
USIHLALO weMoroka Swallows, uLeon Prins, udansele isigingci sikaGordon Igesund ngokuqoka uJose Zeca Marques njengomqeqeshi omusha waleli qembu eliqede isizini lilele endaweni yesibili ku-log ye-Absa Premiership.
Ukuqokwa kukaMarques obeyisekela lika-Igesund osayine inkontileka yeminyaka emibili neSafa (Bafana Bafana) kuqinisekiswe nguyena uPrins lapho eveze khona ukuthi weneme ngokuqasha lo mqeqeshi odabuka kwelasePortugal.
“Kuliqiniso ukuthi sesinaye umqeqeshi. Sibone kungcono ukuthi siqhubeke nalokhu ebese sivele sikuqalile ngesizini edlule. Ngiyamjabulela uMarques ukuthi ekugcineni ulitholile ithuba lokuziveza kwazise akalona ivukana kulo mkhakha,” kusho uPrins.
Ngesikhathi lesi sikhulu sibuzwa ngemibandela nobude benkontileka sithe asikazukwenaba kangako ngobude benkontileka.
“Asikazukukhuluma kakhulu ngeminyaka azoyihlala kwazise ufana nengane yasekhaya kodwa simbekele ukuthi njengoba siqede isizini sinamaphuzu angu-56 ngokudlule, kuyena sibheke amaphuzu angaphezulu kwalokho. Ngingakuqinisekisa nokuthi uGordon (Igesund) ube nesandla ekutheni siqashe uMarques nabadlali kukhona abakwenzile ukungisiza ngithathe lesi sinqumo,” kusho uPrins.Uphinde wakhala ngokuhlukana no-Igesund amthandazela ukuthi enze kahle kuBafana ukuze abathandi bebhola kuleli bezobona ukuthi ukhaliswa yini ngokuhlukana nalolu qweqwe lukamakadebona womqeqeshi.
“Ubungani bami no-Igesund abusoze baphela yingakho ngikuthathele phezulu akushoyo ngoMarques,” kusho uPrins obehleli no-Igesund ngesikhathi ekhuluma neSolezwe.
UMarques uhlalelwe yijoka elinzima njengoba kumele aqhubeke lapho kugcine khona u-Igesund ngesizini edlule.
Ethintwa lo mqeqeshi ubegcwele injabulo ngokuqokelwa kwakhe kulesi sikhundla.
“Ngeneme ngokunikwa lo msebenzi ngoba bengivele ngiwubhekile ngesikhathi ngizwa kuthiwa uGordon ufunwa yiBafana. Ngibhekene nengcindezi kwazise iqembu lenze kahle ngaphansi kukaGordon liqeda endaweni yesibili, ngakho abaphathi bangiyalele ukuthi ngenze okungaphezulu kwalokho okuwukuthatha indawo yokuqala kwiligi,” kusho yena.
Uthe: “Ngiyazi ngeke kube lula neze ukwenza lokho kodwa uma ngibheka abadlali enginabo angingabazi ukuthi singaqhubeka lapho sigcine khona ngesizini edlule. Inselelo ngiyilungele.”
ISwallows izovula isizini ngomdlalo onzima naMaZulu kuMTN 8 ngo-Agasti ngaphambi kokuthi kusuke umshikashika wemidlalo yeligi.
“Isiko leqembu nabadlali ngiyakwazi ngoba ngisebenzile nabo. Akukhona ukuthi ngizosebenza eqenjini elisha. Ingcindezi inoma yikuphi lapho uya khona. Ngingathanda ukusayinisa noma abadlali ababili. Ngeke ngijahe ukuqoka iphini lami, engingakusho wukuthi ngizolimemezela maduze. Angisiboni isidingo sokuthi ngenzee izinguquko eziningi,” kusho uMarques.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
UBenni kumele azibonakalise
2012-12-20 07:56
Johannesburg - Umqeqeshi weBafana Bafan uGordon Igesund ubelokhu egcizelele njalo ukuthi imiphumela yeqembu emidlalweni yesihle ayibalulekile, ngokusho kombiko weCape Argus.
Uthi usebenzisa le midlalo ukubona ukuthi yibaphi abadlali abanohlonze nokubacwecwela i-African Nations Cup, nezosingathwa yileli ngoJanuwari kuya kuFebhuwari 2013.
U-Igesund, nongomunye wabaqeqeshi bakuleli abahamba phambili, usenqobe isicoco sePSL izikhawu ezine - neManning Rangers,
Orlando Pirates, Santos kanye neMamelodi Sundowns.
UBenni McCarthy usenokuhlaselwa ukulimala kulezi zinsuku, kanti-ke abaningi bakholelwa ekutheni kumele azikhandle ukuze kubonakale ukuthi ufanelwe yisikhala kuBafana.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Uzophonsa inselelo kuZuma uMotlantheComment on this story
INTATHELI YESOLEZWE
ISINQUMO sePhini likaMengameli, uMnuz Kgalema Motlanthe, sokungenela ukhetho lobumengameli ku-ANC libangisana noMengameli Jacob Zuma sizobe seyeme ekutheni ulandela imigomo hhayi ngoba ehlose ukunqoba ukhetho.
Izolo ebusuku, ngokombiko weSapa imisakazo emithathu, iSafm, Jacaranda News ne-Eye Witness News ikuqinisekisile ukuthi uMotlanthe uzomphonsela uZuma inselelo.
Nemithombo engaphakathi ku-ANC izolo ithe uMotlanthe uvumile ukungenela ukhetho futhi useyazisile ikhomishini yokhetho kwi-ANC.
Abekhomishini kuthiwa bacacisile ukuthi akufanele akhulume esidlangaleni ngalokhu kuze kube yilapho bememezela bona abazongenela izikhundla ngoba lokho yilungelo labo. Ikhomishini kubhekwe ukuthi ikuveze lokhu esithangamini sabezindaba namuhla.
Umgcinimafa we-ANC, uMnuz Mathews Phosa, ukuqinisekisile izolo ukuthi uzongenela noma yikanjani ukuqokelwa isikhundla sePhini likaMengameli azosibanga noMnuz Cyril Ramaphosa ophakanyiswe yilabo abeseka uZuma.
NoNgqongqoshe wezeMidlalo, uMnuz Fikile Mbalula, uthe uyasemukela isiphakamiso sokungenela isikhundla sikaNobhala we-ANC esiphethwe nguMnuz Gwede Mantashe.
Yize labo abakhankasela uMotlanthe bezishaya isifuba ngokuthi bazonqoba kodwa izibalo zikhombisa ukuphikisana nabo.
Usolwazi Steven Friedman, ongumqo-ndisi eCentre for the Study of Democracy, uthe uMotlanthe usekwenze kwacaca akufunayo.
Uthe uMotlanthe usethathe isinqumo sokuthi asikho isidingo sokuthi angaze abanjwe ngobhongwane ngenxa nje yesikhundla sokuba yiPhini likaMengameli.
UFriedman ubona ukuthi uMotlanthe uncamele khona ukuthi angenele esobumengameli isikhundla. Lokhu ukwenza ngoba ekholelwa ukuthi uma ngabe umholi sekuphakanyiswe igama lakhe ukuthi angenele isikhundla kumele akuhloniphe lokho asingenele.
Uthe kuyacaca ukuthi uMotlanthe usezidelile ukuthi angabi naso isikhundla kubaholi abayisithupha abaphezulu kwi-ANC eminyakeni emihlanu ezayo ngethemba lokuthi ngengqungquthela elandelayo uyobuya khona njengokugiya.
Okunye okuhlale obala ukuthi imizamo yokufinyelela esivumelwaneni ngendaba yobuholi kule ngqungquthela phakathi kwethimba elikhankasela uZuma noMotlanthe ifadalele.
UFrieman uthe uma uMotlanthe ebevumile ukuthi aqhubeke elinye ihlandla eyiPhini likaZuma lokho bekuyosho ukuthi ngeke akwazi ukwenza ngokuthanda kwakhe.
Uma kwenzeka uMotlanthe lumshaya ukhetho kwesobume-ngameli kungenzeka angenele isikhundla sePhini likaMengameli kwazise sikhona isifundazwe esiphakamise igama lakhe okuyi-Northern Cape lapho ayobe esencintisana khona noRamaphosa.
Nakho lokhu kubonakala kungeke kumsize ngoba ziningi izifundazwe eziphakamise igama likaRamaphosa kwesePhini likaMengameli okungaba wumqansa ukuthi aziguqule umqondo.
Abeseka uMotlanthe bathi kuzophenduka amatafula eMangaung akuzofana nezingqungquthela zezifundazwe ezikhombise ukuvuna uZuma.
UZuma wesekwa yizifundazwe eziyisithupha ngaphandle kweLimpopo, Western Cape naseGauteng. Kanjalo ne-ANC Youth League ifuna uMotlanthe ahole uKhongolose emva kwale ngqungquthela.
USihlalo we-ANC eGauteng uMnuz Paul Mashatile, ogcwele ukuzethemba, uthe bonke abantu ababaphakamisile bazolungenela ukhetho eMangaung.
“Asikhathazekile ngokuthi zibukeka kanjani izinombolo njengamanje kodwa sisebenza phezu kwesisekelo sokuthi bazolungenela ukhetho,” kusho uMashatile.
EGauteng uMotlanthe uthole ukwesekwa ngamavoti angu-238 kunoZuma obe nangu-173. Lesi sifundazwe sifuna uMotlanthe abe nguMengameli, iPhini lakhe kube nguMnuz Tokyo Sexwale kuthi uNobhala-jikelele kube nguMantashe.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
UMnyango nezindlela zokugwema izingozi
2012-11-22 15:00
Durban - UMnyango wezokuThutha KwaZulu-Natal uthi ukhulumisana nabeRoad Freight Association ngenhloso yokuthola izindlela zokunciphisa izingozi ezibandakanya amaloli emigwaqeni yesifundazwe, ikakhulukazi njengoba kuza amaholidini, kusho iNewswatch.
Okhulumela uMnyango uKwanele Ncalane uthi imigwaqo efana no-N3, N2 kanye no-M13 iyakhathaza kakhulu njengoba sekube nezigameko eziningi zokuginqika kwamaloli kuyo.
Ukulala amankeyane kweloli emgwaqeni u-N2 eduze nogwaqo ophumela ku-Adam's Road, eningizimu yeTheku, kudale isiminyaminya esikhulu.
Elinye iloli lalala amankiyane ku-M19 ngesonto eledlule.
UVan Reenen's Pass ku-N3 nawo kwake kwadingeka ukuba uvalwe amahora ayishumi nambili ngenxa yesiminyaminya.
UNcalane uthi kubalulekile ukukhulumisana nabale mboni ukuze kutholakale isisombululo.
"Thina sibona ukuthi singakwazi ukunciphisa izingozi uma abantu bengalandela imithetho. Akuyona into enzima," kuqhuba yena.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- News24


text:
Baya enkantolo abasolwa ngokubulala
2012-09-03 10:03
Cape Town - Azovela ngaphambi kwenkantolo amadoda amathathu asolwa ngokubulala ibhungu elabe liyohlangana nabo libathengisela ibhayisikili lalo elisezingeni, kusho imibiko ngoMsombuluko.
Iphephandaba iCape Times ibike ukuthi abasolwa babamba u-Olwyn Cowley, 21, bamthumba base bembulala.
Laba bahlangana noCowley ku-webisite yakwa-Gumtree, evamise ukusetshenziswa abantu uma kukhona abakumakethayo.
Isidumbu sakhe satholakala olwandle iMonwabisi Beach ngoLwesihlanu, wabe edutshulwe kabili ekhanda.
Ngokuhamba kwesikhathi kwatholakala ibhayisikili lakhe eliyi-BMW 325 TI, ndawana thize eMitchells Plain.
U-Anti kaCowley u-Anita Hanekom utshele iphephandaba wathi umshana wakhe wahlangana nabathengi ngoLwesibili, base bevumelana ukube bahlangane kuze kuzoqinisekiswa isivumelwano sokudayiselana.
Abasolwa baya eNkantolo yeMantshi eMitchells Plain ngoMsombuluko, amaphoyisa afuna indoda yesine ekuthiwa nayo iyabandakanyeka.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- SAPA


text:
Ugeqa amagula owasinda kowembazoComment on this story
SIMPHIWE NGUBANE
UGEQA amagula eNkantolo eNkulu eThekwini owesilisa ongufakazi othi waphunyuka emlonyeni wengwenya esinda ejuqwa ngembazo nguJoseph Phindile Ntshongwana (osesithombeni).
UMnuz Khangelani Mdluli utshele iNkantolo ukuthi wahlaselwa uNtshongwana emsola ngokuthi udlwengule indodakazi yakhe wayithelela ngegciwane lengculazi.
“Ngangihamba ngomgwaqo uRoad One eLamontville ngibuya emsebenzini ngabo-10.40 ebusuku ngesikhathi kupaka i-Peugeot e-silver grey eduze kwami kwaphuma indoda ende eyondlekile ekhanyayo ngebala, eyayigqoke izingubo ezimnyama iza kumina.
“Yafika yangitshela ukuthi beyingathembi ukuthi ngiyophinde ngihlangane nayo. Yabuza ukuthi ngiyidlwenguleleni ingane yayo ngayisulela ngengculazi.
“Ngaphendula ngathi angiyazi leyo ngane futhi ingubani eyakuphi, uNtshongwana wacasuka esethi angingamenzi isilima ngokumbuza into engiyaziyo, wahosha imbazo wagadla ezimbanjeni ngoba ikhanda ngase ngilivikele,” kuchaza uMdluli obebukeka kungathi usasibona senzeka lesi gameko emqondweni wakhe. Uthe wayengamazi umsolwa futhi engakaze ahlangane naye ubuso nobuso, esemjuqa nje.
UNtshongwana ubhekene namacala ayisishiyagalolunye okukhona kuwo amane okubulala, amabili okuzama ukubulala, elokuthumba, elokudlwengula nelokushaya ngenhloso yokulimaza. Uwaphika wonke la macala, lokhu kufakazelwa ngummeli wakhe u-Advocate Themba Mjoli nsukuzonke ochitha ubufakazi obethulwa enkantolo ngofakazi ethi umsolwa akayikhumbuli yonke le nto okukhulunywa ngayo.
UMdluli uthi waphunyuka wabaleka kodwa uNtshongwana elokhu esezithendeni zakhe.
“Nganqamula emizini yabantu ngihamba ngezindlela engingazazi, ngaphunyuka kanjalo,” usho kanje ethi wathola imihuzukwana wangaya esibhedlela.
Lesi sigameko senzeka ngoMashi 22 wangonyaka odlule.
Ibhungu elinguSiyanda Khumalo waseMlazi kwa-T, naye owasinda ejuqwa, utshele inkantolo ukuthi ngayizolo ebusuku ezibuyela kuyise ngo-9 ebusuku kwaqhamuka imoto enombala o-silver grey eyamdlula yase ijika ezimpambanweni zomgwaqo oya eMangosuthu University of Technology noya eSiphingo yabuyela kuyena.
UKhumalo uthi waqinisa izinyawo esebona ukuthi kukhona umuntu omlandelayo ophethe uplastiki obomvu onokuthize phakathi.
“Ngachezuka ngangena endleleni encane yesizulu, le ndoda ende eyondlekile ekhanyayo ngebala eyathi uma ingibamba ngesiphika sesikibha ngaphunyuka yase ishaya ezimbanjeni ngembazo yadlula yawela phambi kwami.
“Ngesikhathi engibamba ngiphulukundlela wakhuluma engundaza amagama athile ngesiZulu okwenza ngaqaphela ukuthi umuntu omnyama,” kusho uKhumalo othe wabaleka waze wangena nezicabha kubo, nomsolwa washaya wachitha ngemoto.
Namhlanje kuzoqhubeka kufakaze owesifazane ona-27 waKwaNongoma kodwa owayehlala eThekwini ngesikhathi sesigameko othi wathunjwa wadlwengulwa nguNtshongwana izinsuku ezine.
Icala liyaqhubeka namuhla.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Isikhalo ngezindlu zekaMpisaneComment on this story
MLUNGISI GUMEDE
KUNGAKAPHELI ngisho isonto umndeni waKwaMpisane eThekwini udlelwe izimpahla zawo okubalwa nezimoto zikanokusho, usuphinde wangena kolunye ubishi ngoba umphakathi wakwa-B KwaMashu ukhala ngokuthi izindlu zomxhaso owazakhelwa yinkampani yalo mndeni ziyavuza, ezinye ziyawa.
Iningi labantu bakulendawo lithi uma lina izulu lima ngezinyawo kuze kuse ngenxa yokuthi izindlu ziyavuza. Ezinye izindlu zineminkenke ezindongeni zisengcupheni yokuthi ziwe. Akuqali ngalaba bantu ukuthi kuzwakale isikhalo ngesimo sezindlu ezakhiwe yiZikhulise okuyinkampani kaNkk Shauwn Mpisane njengoba eMlazi naseCato Crest bekunesililo esifanayo.Kuyimanje uNkk Mpisane uhamba inkantolo mayelana necala lenkohlakalo elithinta ukubalekela ukukhokha intela. Lo mndeni ngeledlule wendlulwe wuphiko oludla izimpahla i-Asset Forfeiture Unit izimpahla ezinzima okubalwa kuzona nezimoto ezibiza izigidi.
Ithimba leSolezwe lihambele KwaMashu ngemuva kokuzwa izikhalo zomphakathi liyohlola isimo lafika lazibonela lokho okukhalwa ngakho. Okugqamile wukuthi izindlu eziningi ziyavuza ngenxa yokuthi azizange zishayelelwe kahle phezulu. Indlela okushayelelwe ngayo uphahla ingenisa amanzi. Omunye walezi zakhamizi uNksz Lindiwe Buthelezi uthe akalali ebusuku uma lina ngoba indlu ivele igcwale amanzi.
“Amanzi ngiwakhongozela ngamabhakede agcwale bese ngiyowachitha emnyango, ngiwachitha kuze kuse uma imvula inganqamuki,” usho kanje. Okunye lezi zakhamizi ezikhala ngakho wukuthi izindlu zazikhokhela kuMasipala waseThekwini kodwa azinikwanga amatayitela. Uma zifuna usizo ziyachithwa kuthiwe indawo yazo ayiveli kuma-computer.
“Okusixakayo wukuthi izincwadi zokukhokhela amanzi siyazithola nogesi sinawo siyawukhokhela kodwa uma sifuna izidingo kuthiwa asaziwa,” kusho luNkk Hlengiwe Ntusi. Lezi zindlu ezakhiwa ngo-2002 bezikhokhelwa imali engafani abanye bekhokha u-R3 100, abanye u-R6 500 kuya ngokuthi indlu ingakanani. “Kwathiwa asikhiphe imali ukuze sihlangabeze imixhaso, ngoba ayikho into yamahhala,” kusho umholi walezi zakhamizi uMnuz Phumokwakhe Mngoma. Ngo-Agasti 30 ngonyaka odlule uMngoma wanika iMeya yaseThekwini uMnuz James Nxumalo incwadi equkethe uhlu lwezikhalo zabo kodwa kuze kube yimanje akakaphenduli.
Okhulumela uMasipala weTheku, uMnuz Thabo Mofokeng, uthe ngokwazi kwakhe izindlu zomxhaso azikhokhelwa mali abantu bazithola mahhala.Unxuse umphakathi ukuthi awuze neziliphu ukuze kuphenywe kutholakale ababebakhokhisa.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Amabhange axwayise i-ANC
2012-12-11 08:32
Johannesburg - Amabhange asexwayise i-African National Congress athi kumele iqaphela umphumela wemigomo yeqembu ezophasiswa enkomfeni enkulukazi eMangaung.
Isikhulu kwaBanking Association of SA, uCas Coovadia, uthi imiqomo ezothathwa yiqembu enkomfeni ngesonto elizayo, ingase ibe nomphumela ongemuhle emabhange, kubika iBusiness Day.
"Uma kwenzeka abaholi be-ANC bethatha izinqumo ezingezinhle ngezimayini, umhlaba nezolimo, lokho kungaba nomphumela ongeke ube muhle emabhange,” kusho uCoovadia.
Inhloko yemigomo ye-ANC u-Enoch Godongwana, uthe uyavumelana nokusho kukaCoovadia, wathi ibaluleke kakhulu indaba yemigomo.
"Njengawo amabhange siyalithanda leli lizwe, izinqumo ezizothathwa kumele kube yizinqumo ezizolenza izwe elingcono.”
“Esikwalayo ukuthi abantu basishayele umthetho ekutheni sithathe ziphi izinqumo.”
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela
IzindabaNews24 kuTwitter (@IzindabaNews24).


text:
Kubulawe umholi wezepolitiki eDarfur
2012-11-13 07:35
Khartoum - Kusocongwe umholi wezombusazwe eDarfur, Sudan, kusho abezindaba, kulandela ukuthi abagcini boxolo bezwakalise ukukhathazeka ngokunyuka kodlame.
Umholi wesifunda kuJustice Party ushonile kwathi omunye walimala ngesikhathi behlaselwa bephuma e-El
Fasher.
Amagama ezisulu awazange adedelwe.
“Imoto abebehamba ngayo ihlaselwe iqulu lamadoda angaziwa abehlome eyizingovolo," kusho iSUNA.
Kusukela ngoJulayi, izakhamuzi zisengozini ngenxa yokulwa okuqhubekayo.
- Landela
IzindabaNews24 kuTwitter
- Sapa - AFP


text:
Baphekwe ngemibuzo abesobengameli eKenya
2013-02-26 10:01
Nairobi - Abaholi abayisishiyagalombili abagaqele isikhundla sobengameli eKenya babhekene nengqinamba yokulwa nenkohlakalo kanjalo nodaba oluthinta ukubuyiswa komhlaba, lokhu kugqame ngoMsombuluko ngesikhathi kuqhubeka inkulumompikiswano eyandulela ukhetho.
Lolu khetho luza ngemuva kweminyaka emihlanu kwabanjwa ukhetho, nokwaphetha ngokuthi kube nezehlakalo zokuchitheka kwegazi, kwashona okungenani abantu abangu-1 100, kwathi abanye abaningi basala bengenamakhaya.
Izimbangi ezinkulu u-Uhuru Kenyatta noRaila Odinga, yibo ababhekeke kakhulu kulolu khetho oluzobanjwa mhlaka-4 Mashi.
UKenyatta uyiSekela likaNdunankulu, aphinde abe yindodana yalowo owabe engumengameli wokuqala wezwe uJomo Kenyatta, owaphatha phakathi kuka-1964 no-1978, nobhekenene namacala ngaphansi kwe-International Criminal Court (ICC).
UKenyatta, u-Odinga nezinye izimbangi eziyisithupha, baphekwe ngemibuzo mayelana nezinhlelo zokuzama ukuqinisa umnotho wezwe, ukuqinisa imithetho ebhekele abasebenzi kanjalo nezimayelana nomhlaba.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- AFP


text:
Uthi waphushwa owabulala intombi ene-HIV
2012-11-29 14:05
Cape Town - Ugwetshwe iminyaka engu-18 ejele uSiyabonga Gelese, 23, waseSea Point, olahlwe yicala lokubulala owesifazane wase efihla isidumbu sakhe ngaphansi kombhede.
INkantolo yesiFunda eKapa iphinde yanika uGelese eminye iminyaka engu-10, mayelana necala lokudlwegula owesifzane ozithwele, izigwebo uzozidonsa kanyekanye, kubika iCape Argus.
IMantshi uLulamile Mdoda uthe "umcabangele" uGelese, njengoba ubevele esehlale ejele iminyaka emibili, kuthiwa ngenyanga kaJanuwari uGelese wagwaza uDesiree Davids, amanxeba angu-17, wase efihla isidumbu sakhe.
Laba kuthiwa bahlangana ekilabhini ebusuku base beya endlini kaGelese bazitika ngocansi, kwathi ngakusasa uDavids wadalula ukuthi unegciwane lesandulela ngculaza.
UGelese utshele inkantolo ukuthi wayefuna ukusebenzisa ikhondomu kodwa umufi wanqaba, uthe esembulele wabuyela ekilabhini wabuya nabangani bakhe.
Abangani bazitika ngocansi embhedeni onesidumbu ngaphansi, kwathi isoka lentombi selizumekile, uGelese wadlwengula intombi, eyabe ikhulelwe.
Lona ulivumile icala lokubulala waliphika elokudlwengula.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- News24


text:
Umangele umndeni ujuqwa yisisuComment on this story
BONISWA MOHALE
KUSHONE ingane (9) kwalaliswa abane esibhedlela emuva kokuthi bedle isitambu bakhishwa yizisu ngeSonto.
Kulesi sigameko kushone u-Anele Hadebe kwalaliswa esibhedlela unina uNkk Gugu Bhengu (38), uMnuz Mandlenkosi Hadebe (58), Amahle Zungu (5) no-Andile Mkhize (12) baseNazaretha eduze kwasePinetown.
Ngokusho kukaNkk Bhengu umndeni uqalwe wajuqwa yizisu ngoMgqibelo kodwa bazitshela ukuthi bashiswe yilanga ngoba babebuya enkonzweni.
“Sabuya eSabatheni siphethwe yizisu nobaba sathola nezingane zikhala ngaso isisu. Mina ngalala ngingadlile ngeSabatha ngize ngadla ngeSonto sengidla isitambu esingathoseliwe ebengisigxabhisile, izingane zadla u-curry wethini likabhontshini onamazambane nophuthu,” kusho uNkk Bhengu.
Uthe isitambu usithosele ngoMsombuluko kanti basidle nenkukhu ethosiwe.
Uthe yilapho izingane ziqale ukugula khona kakhulu no-Anele sathi uma simthola ekamelweni samfica esezimoshile, kungathi nekhanda alithathi kahle. Sibe sesicela usizo komakhelwane basiphuthumisa esibhedlela kodwa u-Anele satshelwa ukuthi ushonile uma esexilongwe ngodokotela. Angazi ukuthi empeleni ngizothi siguliswe yini ngoba ngesikhathi izingane nobaba bekhala ngesisu ngibaphuzile utshwala besiZulu obunoviniga,” kusho uNkk Bhengu.
Amazwi akhe ananelwe ngumyeni wakhe uMnuz Hadebe othe usadidekile ngokwenzekile ngoba ngeke bazi ukuthi bekuyisisu sokudla okuphekwe ekhaya noma yilanga.
Uthe sebelinde ukuthi ingane ihlolwe wodokotela ukuze bazi ukuthi yini ngempela umsusa walesi sisu esijuqe umndeni.
UHadebe nomkakhe bakhale ngokuthi abanawo amandla okufihla ingane yabo njengoba ephila ngokubamba amatoho kanti unkosikazi wakhe akasebenzi.
UNkk wakhe uveze ukuthi banomasingcwabisane ozokhipha ibhokisi kuphela kodwa abazi okunye kuzovelaphi, ucele noma ngubani ongasiza ukuba ababheke.
Umphakathi waseNazaretha uzwakalise ukushaqeka ngalesi sigameko usho nokuthi unokudideka ngomsusa wesisu esidlule nomphefumulo wengane yakwaHadebe.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Athethwe yicala amaphoyisa abesolwa ngokudlengula
2013-02-01 10:04
Cape Town - Liwathethile icala amaphoyisa amabili aseKapa, akade ebhekene necala lokudlwengula owesifzane ekuthiwa wadlwengulelwa ethoyilethe lasesiteshini samaphoyisa.
IJaji eNkantolo eNkulu eWestern Cape, uPatrick Goliath unqume wathi ukwenza kwalona wesifazane, okwaqhubeka phakathi kwakhe noWarrant Officer Theodore
Syster, kukhomba ukuthi kwavunyelwana, kubika iphephandaba iCape Times.
USyster uvele phambi kwenkantolo nozakwabo uJade Fillies, Theo van Wyk kanye noBeverly Carelse.
UFillies kube nguye kuphela otholakale enecala, nokho kube elokuthwebula lokho okwabe kwenzeka.
USyster noFillies babopha lona wesifazane kanye nesoka lakhe, mhlaka-15 Juni 2010, ngesikhathi bebenjwa beqabulana esidlangalaleni bebukeka belungiselela ukwenza ucansi.
Owesifazane wabanjwa esekhumule ibhulukwe.
Ngesikhathi lona wesifazane ethula ubufakazi, watshela inkantolo ukuthi wayesebenzisa ithoyilethe lasesiteshini samaphoyisa, ngesikhathi kungena iphoyisa lifike limqabula lase limdlwengula.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Inkinga ngezidumbu eziduve eKZNComment on this story
BHEKI MBANJWA
ZILINGANISELWA ku-400 izidumbu eziduve emakhazeni kahulumeni KwaZulu-Natal ezinye zazo esezihlale izinyanga ezingaphezulu kweziyisishi-yagalombili.
Lesi simo singaholela ekutheni kuze kuphele indawo emakhazeni kahulumeni njengoba izidumbu zingena mihla namalanga. Abezempilo bagxeka imidanti ngokuhlonzwa kwezidumbu nokushoda kwamangcwaba kwabanye omasipala kanye nohlelo lokubhaliswa kwezidumbu kula makhaza.
Ngokusho kwelungu lesiShayamthetho saseKZN le-IFP, uNkk Usha Roopnarain, kulezi zidumbu ezingu-400 ezisemakhazeni esifundazwe, ezingu 125 zisemakhazeni aseFort Napier eMgungundlovu lapho sekubikwa nokuthi ezinye zazo sezize zabola.
URoopnarain ubesethimbeni lesiShayamthetho saseKZN elibhekele ezempilo ebelihambele kula makhaza ngeledlule kanti usenxuse uNgqongqoshe wezeMpilo, uDkt Sibongiseni Dhlomo ukuba angenelele.
Uthe ezinye zezidumbu emakhazeni asanda kwakhiwa aseFort Napier sezihlale khona zingalandwa kusukela ngoDisemba.
Umhloli wezidumbu ozimele nowake waba yinhloko yabahloli eKZN, uDkt Steve Naidoo, uthe amakhaza amakhulu kulesi sifundazwe ayakwazi ukufaka izidumbu eziningi ezingahlonziwe.
Amakhaza amancane ngakolunye uhlangothi athwala kanzima.
Uthe kwesinye isikhathi izidumbu kumele zibekwe phezu kwezinye ezinqoleni noma emashalofini phezulu.
“Lokhu kwenza kube nzima ukuya ezidunjini noma ukuzihambisa. Amakhaza amancane awanayo indawo eyanele yokufaka izidumbu ngazodwa,” kusho uNaidoo. Uthe izidumbu eziningi zikhubaza ukubanda kwefriji.
Isikhulu esiphezulu kwezokuhlonzwa kwezidumbu esifundazweni, uDkt Mandla Mazizi uthe amagama ezidumbu ezingahlonziwe yizihlobo kumele atholakale ngaphambi kwezinsuku ezingu-30.
“Kumele sazi igama lomuntu bese sithola izihlobo zizomlanda. Izihlobo zitholakala kalula uma umuntu eshone enepasi ephaketheni kodwa nalapho uma zingaveli izihlobo leso sidumbu sisithatha njengesingahlonziwe. UNaidoo uqhube wathi ngesikhathi esasebenzela uhulumeni kwake kwaba nezingxoxo zokuthi kuzokwakhiwa amakhaza amakhulu azogcina izidumbu ezingakahlonzwa eCato Ridge. Uthe kungenzeka ukuthi lolo hlelo lwabuye lamiswa ukuze izidumbu zigcinwe emakhazeni aseFort Napier.
UDkt uMazizi uthe kumele kutholwe ukuthi umuntu osuke eshonile ungubani zingakapheli izinsuku ezingu 30, emuva kwalokho usengangcwatshwa njengomuntu ongumhambuma. Uthe uhlelo lokuhlonzwa kwezidumbu luthatha isikhathi njengoba kumele uxhumane namaphoyisa eSAPS, uMnyango wezaseKhaya naboMnyango wezeMpilo okuyiwo osingethe amakhaza.
UDkt Mazizi uthe okwamanje izidumbu zizogcinwa emakhazeni kodwa kuzoya ngokuthi sikhona yini isikhala. Uvumile ukuthi ezinye izidumbu sezihlale isikhathi esingaphezulu kwezinyanga eziyisithupha emakhazeni.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Kushone iphoyisa lizilolonga eKZN
2013-01-11 14:28
Durban - Amaphoyisa aKwaZulu-Natal aphenya ngembangela yokufa kwephoyisa eliyisitshudeni, elishone ngesikhathi lizilolonga eGreyville Race Course eThekwini.
Umlisa oneminyaka engu-28 ubudala ushone ngesikhathi ezilolonga ngoLwesibili, amaphoyisa athi uphuthunyiswe esibhedlela, kodwa washona ngoLwesithathu.
Okhulumela amaphoyisa uThulani Zwane uthi lesi sitshudeni besisebenzela esiteshini samaphoyisa esiseBayview, eChatsworth.
UZwane uthi sekuqaliswe uphenyo, ngakho amaphoyisa ngeke akwazi ukuphawula kuze kube kutholakala ukuthi umufi ubulawe yini.
Ngesikhathi kubuzwa uZwane ukuthi kungenzeka yini ukuthi lona ubulawe yilanga ebelishisa kakhulu ngoLwesibili, ugcizelele kwabeNewswatch ukuthi ngeke aqagele njengoba uphenyo lusaqhubeka.
Ozakwabo bephoyisa bazwakalise ukwethuka nokudumala ngokushona kwalo.
Ukushona kwephoyisa kwenzeke ngesonto lapho bekukhunjulwa khona abantu abangu-8 abashona ngesikhathi kuhlolwa ababezoqashwa njengamaphoyisa omgwaqo, abashona eMgungundlovu.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Kutholakale izithandani zishonile
2012-12-04 07:39
Johannesburg - Owesilisa waseSoweto nonkosikazi wakhe batholakale beshonile emzini wabo, kusho amaphoyisa aseGauteng.
“Kusolakala ukuthi indoda ibulale unkosikazi ngokumshaya ngesikhali esingaziwa esiphundu,” kusho uWarrant Officer
Kay Makhubela.
“Ngemuva kokubona ukuthi umbulele, ube esethatha intambo wazikhunga.”
UMakhubela uthe laba batholwe wumzukulu wabo wentombazane, 8, ngesikhathi ebuya esikoleni.
Kuthiwa lezi zithandani bezihlala ngokuhilizisana, kanti owesifazane wake wathola incwadi evimbela umyeni wakhe ukuba asondele kuyena.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
UBozize uphambana nesivumelwano - Amaphekula
2013-02-26 07:30
Bangui - Amavukelambuso aseCentral African Republic asabise ngokuqala impi, esola uMengameli uFrancois Bozize ngokuhluleka ukugcina izethembiso zesivumelwano sangenyanga eyedlule.
UBozize uvumile maphakathi noJanuwari ukuthi uzosungula uhulumeni wobambiswano ezweni ukuze kuphele udlambedlu kuleliya lizwe elicebe ngezimbiwa phansi.
Abamaqembu aphikisayo namalungu enhlangano yamaphekulazikhuni iSeleka abazange bathole zikhundla ezibalulekile kulo hulumeni ngoFebhuwari, kodwa amavukelambuso athi asalinde umengameli adedele iziboshwa aphinde ahlangabezane nezinye izimfuno zabo.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Reuters


text:
Bazobuyiselwa emsebenzini abakwa-MTN
2012-10-05 16:21
Johannesburg - Inkampani yezokuxhumana yakwaMTN seyiyalelwe ukuthi ibuyisele abasebenzi abayisishiyagalolunye, abaxoshwa ngenyanga kaSepthemba ngonyaka owedlule, kusho inyunyana iCommunication Workers' Union.
Abaxazululi bezindaba zabaqashi nabasebenzi iCommission for
Conciliation, Mediation, and Arbitration itshele le nkampani yomakhalekhukhwini ukuthi ayikhiphe isinxephezelo sezinyanga eziyi-12, inike abasebenzi abaxoshwa.
"Inkampani yaxosha laba basebenzi ithi baqamba amanga bethi bangaphansi kwenyunyana i-CWU, baphinde banyuselwa amaholo bathola nemihlomulo ngendlela engumgunyathi, phakathi kuka-Ephreli, Meyi nangoJuni ngo-2010."
Inkampani yabeka kambi abasebenzi, nokwenza kwaba nzima ukuthi baqashwe ngeziye izinkampani.
Inyunyana i-CWU yaphikisa lokhu kuxoshwa kwabasebenzi, abakwa-MTN bebengakatholakali ukuthi baphawule ngalolu daba.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
Kugwilize ingane eVanderbijlpark
2012-05-09 12:27
Johannesburg - Kugwilize ingane yomfana eneminyaka eyisihlanu ubudala ngesikhathi iwela ku-swimming pool eVanderbijlpark, kusho abezimo eziphuthumayo.
Le ngane itholakale ngabo-10:00 emzini lapho ugogo wayo esebenza khona, kusho okhulumela iNetcare911 uJeffrey Wicks.
Uthe le ngane ibizizulela egcekeni ngesikhathi ihlangabezana nalo mshophi.
"Abosizo lokuqala bafike le ngane isikhishiwe ku-swimming pool."
UWicks uthe imizamo yokuhlenga lo mfanyana imbuntshile njengoba eshonele endaweni yesehlakalo.
- Landela
IzindabaNews24 kuTwitter
- SAPA


text:
Baya enkantolo abadlwengula eNdiya
2013-01-07 09:00
New Delhi - Amadoda amahlanu asowka ngokudlwengula abulale owesifazane waseNdiya obefundela ukuba ngudokotela, azobuyela ngaphambi kwenkantolo, eNew Delhi, ngoMsombuluko.
Laba bazovela nje, amaphoyisa athi kunobufakazi obukhona obuwahlobanisa necala.
Abasolwa bangase bathole isigwebo sentambo uma belahlwa ngamacala ababhekene nawo, okungamacala ahlanganisa elokuthumba, ukubamba inkunzi, elokuhlela ukuhlasela kanye nokudlwengula nokubulala.
Amagama abasolwa ngoRam Singh, Mukesh Singh, Vijay Sharma, Akshay Thakur noPawan Gupta, umsolwa wesithupha oneminyaka engu-17 ubudala, ugcinwe ejele lezingane.
Owesifazane onemiyaka engu-23 ubudala, wadlwengulwa wabulawa ehamba nesoka lakhe, lona lashaywa ngabasowla lase lijikijelwa ngaphandle ibhasi lihamba.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Uyabonakala kancane umsebenzi kaMokonyane - DA
2013-01-08 15:02
Johannesburg - UNdunankulu waseGauteng uNomvula Mokonyane kusamfanele ukubhekwa nakuba ubonakala umehluko emsebenzini wakhe, kusho oweDemocratic Alliance esifundazweni ngoLwesibili.
UMokonyane akenzanga kahle ngesikhathi ehluleka ukuvala izikhala zemisebenzi ezingu-14% emiNyangweni yesifundazwe, kanye nokubambezela ukukhokhela abahlinzeka uhulumeni ngezinsiza, kusho isitatimende somholi weDA esifundazweni, uJack Bloom.
UMokonyane uthole amaphuzu amahlanu kwayishumi embikweni we-DA, okukhombise ubungcono kunangonyaka owedlule.
"Ukwenza kangcono kudalwe ukuxoshwa kukaHumphrey Mmemezi esikhundleni sakhe sokuba uNgqongqoshe wezoHulumeni baseKhaya nezeZindlu, nokwenyuswa esikhundleni kwezikhulu ezintsha kwikhabhinethi lesifundazwe," kusho uBloom.
UNgqongqoshe wezeMfundo uBarbara Creecy nowezeMpilo uHope Papo, yibo abathole amaphuzu aphezulu ngokusebenza kwabo.
UBloom uncome uCreecy ngezinga eliphezulu lokuphasa eGauteng, kodwa wamcela ukuba avale igebe phakathi kwezikole zasemadolobheni nezasemalokishini."
Uthe uPapo ukhombise iqiniso ngezinkinga ezibhekene nimnyango wezempilo.
"Uyazibona izinkinga, nemibuzo uyayinaka, ngakho siyethemba uzophumelela ekuguquleni ezokusebenza kwezempilo aqede nenkohlakalo,"kusho uBloom.
UBloom uthe ongasebenzanga kahle kunabo bonke, kube nguNgqongqoshe wezokuPhepha koMphakathi uFaith Mazibuko, athe namanje akalazi iqhaza analo kwezamaphoyisa.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Bathuka izanya ngenxa yezinjaComment on this story
NOKUBONGWA PHENYANE
ASEHLALELE ovalweni amalungu omphakathi aseSikhaleni, KwaSwayimane, ngemuva kwesigameko esishaqise abaningi sokufa kwengane enephulwe yizinja komakhelwane.
Abanye bomphakathi bathuka izanya njengoba inja eyodwa kulezi ezibulele ingane ibalekile kanti kuthiwa iyabonakala ehlathini.
Isidumbu sika-Okuhle Manzi (3) sisale simanephunephu emuva kokudliwa yizinja unina ekade emshiye yedwa ephelezele enye ingane yakhe iyogibela iya esikoleni ngoMsombuluko.
Lezi zinja kuthiwa abanikazi bazo bebejwayele ukuhamba nazo beyozingela izinyamazane.
Ugogo ka-Okuhle uNkk Thokozani Gasa, uthe bamangele kakhulu ngalesi sigameko naye selokhu aba khona uyaqala ukusibona ngamehlo.
“Mina bengiqala ukubona into enjena. Angazi lezi zinja zazingenwe yini ngoba ingane bezihlala nayo futhi azikaze zikhombise bungozi ngisho kithina bantu abadala,” kusho uNkk Gasa.
Uthe ngesikhathi ingane ilandela unina akanakanga ukuthi ayibuyi ngoba wamuzwa eyixosha.
“Ngacabanga ukuthi uzingenele kamakhelwane njengoba ujwayele ukukhala uma embuyisa emuva kodwa kulokhi akaze akhale. Ngezwa ngomakhelwane sebememeza sekuqhuma isililo la enhla komuzi uma ngifika ingane ayisabonakali, sayithatha sayigoqa ngezingubo sayihambisa esibhedlela,” kuchaza uNkk Gasa.
Uthe abanankinga ngokwenzekile, ngeke babazonde noma baxabane nomakhelwane babo njengoba lokhu kungesona isigameko samabomu.
Umnikazi wenja eyodwa kulezi ezintathu ezibulale le ngane uNkk Fihlekile Phakathi, uthe kudala etshela abanikazi bezinja ezigcwala kwakhe ukuthi abazilande.
Uthe naye kamuva nje ubesezesaba njengoba bezike zigcwale umuzi wakhe angazi ukuthi zifunani.
“Ngibuhlungu kakhulu ngale ngane njengoba ibizihlalela nami ihamba yodwa singasabi lutho. Lezi zinja bezilandela eyalayikhaya njengoba bekuyiyona eyesifazane. Zaqala ukuhlala layikhaya ngabuza ukuthi ezakuphi ngathola eyodwa ngahamba ngayotshela umnikazi wayo ukuthi azoyilanda wathi uzothumela abafana kodwa abangafika,” kusho uNkk Phakathi.
Uthe nangesikhathi bethola umyalezo wokuthi izinja sezidle ingane yena wayecabanga ukuthi basho imbuzi kodwa wafika wamangala uma sebethola ukuthi u-Okuhle.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Kushone umfana engozini eKZN
2012-09-21 12:03
Johannesburg - Kushone umfana, 9, ngesikhathi eshayiswa yitekisi ngaseFolweni, eningizimu neTheku ngoLwesihlanu, kusho abezimo eziphuthumayo KwaZulu-Natal.
Owezimo eziphuthumayo uthole lo mfana edindilizile emgwaqeni engungwe ngumndeni wakhe, kusho okhulumela i-ER24 uDerrick Banks.
"Babe sebeyazama ukumhlenga kodwa kwatholakala ukuthi useshonile."
Umshayeli wetekisi ubuyele endaweni yesehlakalo esehamba nabomthetho ngemuva kokubalandisa ngesigameko.
Le ngozi yenzeke ngabo-07:45.
- Landela
IzindabaNews24 kuTwitter
- SAPA


text:
UXingwana uxolisile ngokuphawula kwakhe
2013-02-28 08:15
Johannesburg - UNgqongqoshe wezabesiFazane, iziNgane kanye nabantu abaphila nokuKhubazeka, uLulu Xingwana ngoLwesithathu uxolisile ngokuphawula kwakhe ngabesilisa bamabhunu.
“Sekuyangicacela ukuthi ukuphawula kwami kungenzeka ukuba akwehlanga kahle kwamanye amalungu omphakathi. Ngithanda ukuwahoxisa, ngiyaxokisa kakhulu," kusho yena.
UXingwana utshele i-Australian Broadcasting Corporation ukuthi abesilisa abasakhula bamabhunu bakholelwa ukuthi baphethe abesifazane nezingane.
“Abesilisa bamabhunu abakhuliswe engaphansi kwenkolo yeCalvinist bakholelwa ukuthi baphethe abesifazane kanye nezingane ngakho ngaleyo ndlela bangayithatha impilo yabo ngoba bangababo," usho kanje ngesikhathi exoxa nesiteshi sikamabonakude ngoMsombuluko.
“Nathi sinakho ukungaboni ngasolinye emiphakathi mayelana nosiko lwethu njengoba sinabesifazane abaphoqwayo ukuba bashade kodwa lolo daba siyalulungisa."
UXingwana ubebuzwa imibuzo kulandela ukuboshwa kuka-Oscar Pistorius ngemuva kokudubula abulale intombi yakhe uReeva Steenkamp ngoFebhuwari 14.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kuvaleliswe abafundi abashona engozini
2012-11-29 12:02
Cape Town - Amakhulu abantu ahambele inkonzo yesikhumbuzo ngoLwesithathu yabafundi abathathu baseMitchells Plain abebenza ibanga leshumi abashone ngempelasonto.
Abafundi baseMondale High School, uKelly Ford, Leigh-Ann Swail noKeenan Smith, bonke abaneminyaka engu-18 ubudala, bashone engozini yemoto ngoMgqibelo.
UFord noSmith bashonele endaweni yesehlakalo kwathi uSwail yena washonela esibhedlela iGroote Schuur.
Omunye obekule ngozi, naye owake wafunda kuso lesi sikoke, iMondale, uNazan Klaasen, 20, usindile yena kule ngozi eyenzeke ekhoneni likaSpine Road noChurch Way eStrandfontein.
Ngasekuqaleni kwesonto, iCape Argus ibike ukuthi ngaphambi kokushaya kwehora lesithupha ngoMgqibelo ekuseni, uFord ufonele umama wakhe emazisa ukuthi usendleleni eya ekhaya njengoba kade ezikhiphile ebusuku.
Ngemuva kwemizuzu nje, imoto yohlobo lweToyota Corolla ebishwayelwa uSmith ishayisane nebhasi lakwaGolden Arrow.
NgoLwesithathu, abafundi bahloniphe okokugcina laba abashonile enkonzweni yesikhumbuzo ebibanjelwe esikoleni, nebihanjelwe abafundi, umndeni, othisha, izikhulu zoMnyango wezeMfundo, amalungu omphakathi kanye nabaholi.
Uthishanhloko u-Owen Bridgens utshele iCape Argus ukuthi ukushona kwalaba bafundi kushiye isikhala esikhulu kubafundi baka-matric.
- Landela
IzindabaNews24 kuTwitter
- News24


text:
Kuboshwe obulale obedlwengula intombi yakhe
2013-01-28 12:04
Johannesburg - Kulindeleke avele eNkantolo yeMantshi yaseQueenstown
owesilisa ngezinsolo zokubulala enye indoda epulazini, kusho amaphoyisa ase-Eastern Cape.
Indoda, 35, isolwa ngokugwaza enye, 27, emhlane ngesikhathi idlwengula intombi yayo, ngemuva kwephathi abebenayo kuleli pulazi, kusho uLieutenant Pumzile Makaula.
Umdlwenguli kuthiwa udlwengule lo wesifazane isoka lilele eceleni kwakhe.
Owesifazane, 33, ube esevula icala lokudlwengula kwathi isoka lakhe laboshelwa ukubulala.
- Landela
IzindabaNews24 kuTwitter
- SAPA


text:
Akanacala uMpisane - Ummeli
2013-02-08 14:04
Durban - Amaphepha anomkhoshosho ekuthiwa ahanjiswa ngusomabhizinisi uShawn Mpisane, awakaze asetshenziswe ekukhishweni kwamathenda awahlomula kusho ummeli wakhe ngaphambi kweDurban
Commercial Crimes Court, ngoLwesihlanu.
UJimmy Howse ongummeli kaMpisane, usho kanjena ngesikhathi encenga ukuthi inkantoli ikhiphe ibheyili.
Umsolwa ubhekene namacala angu-53 ahlanganisa awokukhwabanisa kanye nokubhala imininingwane engasilo iqiniso, ekuthiwa wakwenza ngesikhathi efaka izicelo zamathenda kwabeConstruction Industry Development Board.
UMpisane wahlomula amathenda ka-R140 million, uHowse uthe akukho muhlomulo uMpisane awuthola ngamaphepha angumkhoshosho.
Utshele inkantolo wathi ummangalelwa walivuma icala lokubalekela intela ngo-2005, wathi awekho amanye amacala anawo, kunjalo inkantolo ayinabo ubufakazi.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Kuboshwe 2 ngokubulawa kukasomatekisi
2012-12-20 08:28
Welkom - Kuboshwe amadoda amabili mayelana nesigameko sokubulawa komshayeli wetekisi eThabong, eWelkom, kusho amaphoyisa aseFree State.
Zibakhalele ngoLwesibili ngalesi sigameko esenzeka ngoMsombuluko, kusho uSergeant Mamello Macheoane.
UKebile Solomon Lephoi, 51, wagwazwa wabulawa ngamadoda amathathu ngesikhathi ezama ukusiza owesifazane owayegetshengwa.
“Owesifazane wabona itekisi ima wase ebalekela kuyo, nabasolwa bamlandela bafike bagwaza umshayeli wayo umzimba wonke."
Abasolwa ababili kulindeleke ukuthi bavele eNkantolo yeMantshi yaseWelkom.
Owesithathu usagcwele amathafa.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kudlwengulwe owesifazane, 65, e-E Cape
2011-07-13 11:16
Mthatha - Amaphoyisa athi kusolakala ukuthi owesifazane, 65, ugetshengwe waphinde wadlwengulwa abesilisa abathathu ekhaya lakhe ngaseMthatha, e-Eastern Cape.
Lo wesifazane ubeyedwa ekhaya lakhe eDalisile Village ngesikhathi abesilisa abathathu bengena nezicabha ngezithuba zawo-8 ebusuku ngoLwesibili, kusho uColonel Mzukisi Fatyela.
"Bakhombe lo wesifazane ngezibhamu ngaphambi kokushintshana ngokumdlwengula. Bamntshontshele nemali engu-R1,000, nobekuyimali yempesheni ayithole ngalolo suku."
UFatyela uthi amaphoyisa abophe owesilisa, 23, emuva kwamahora ambalwa kwenzeke lesi sigameko, khona kuleya ndawo.
Ubekwe icala lokudlwengula nokugebenga kanti kulindeleke ukuthi avele eNkantolo yaseDalisile ngoLwesihlanu.
Abanye abasolwa basagcwele amathafa.
– Landela IzindabaNews24 kuTwitter.
- SAPA


text:
Owesilisa waseMelika uhlaselwe ushaka eMkhomazi
2011-06-28 16:23
Abezimo eziphuthumayo bathi owesilisa waseMelika uhlaselwe ushaka oGwini oluseNingizimu neKwaZulu-Natal ngesikhathi ebhukuda eceleni kwesikebhe sakhe eMkhomazi, kubika isiteshi somsakazo i-East Coast Radio.
Akukacaci noma bekuyisikhathi lapho bekuphume osayidinsi yini noma cha, kodwa ngokujwayelekile ukuphuma kwabo kuhambisana noshaka kanye nezinye izinhlanzi ezinkulu.
Okhulumela iNetcare911 uChris Botha uthi abezimo eziphuthumayo bazamile ukusiza lo wesilisa, njengoba ethi usesimweni esibucayo okwamanje.
Ngokwezibalo zeKZN Sharks Board, lesi sifundazwe sihlangabezana nalezi zigameko minyaka yonke.
- News24


text:
Bagqekeze inkulisa bazikhulula kuyonaComment on this story
LUNGI LANGA
Izigilamkhuba zigqekeze inkulisa iLindokuhle Creche eRichmond Farm maqede zazikhulula emabhakedeni okudlala izingane zawashiya khona lapho.
Lesi senzo sishiye izisebenzi zasenkulisa zishaqekile zingazi ukuthi zizothathani zihlanganise nani ngoba inkulisa ibimapeketwana.
Umphathi wale nkulisa, uNksz Nomali Nkabinde, uthe babone ngesonto ukuthi kukhona umonakalo owenzekile kule nkulisa.
“Ngivame ukudlula enkulisa uma kukhona lapho engiya khona ngoba kuseduze nalapho engihlala khona. Kepha kuthe uma ngidlula khona ngeSonto ekuseni ngabona ukuthi kugqekeziwe,” kusho uNksz Nkabinde.
Uthe namanje basashaqekile ngokuthi ngubani obengagqekeza inkulisa aze athathe ngisho izincwadi zezingane zokufunda.
Kukho konke lokhu okubathuse kakhulu wukuthi laba abagqekeze inkulisa bazikhululele emabhakedeni okudlala izingane bashiya bengcolisile.
“Asikaze sibhekane nenkinga efana nale kusukela saqala ukusebenza kule nkulisa eminyakeni engamashumi amathathu edlule. Sisazibuza namanje ukuthi kungani abantu benza into efana nale,” kusho uNksz Nkabinde.
Enkulisa bekukhona amabhakede amathathu abenendle kanti phansi bekuchithwe nopende wokudlala izingane. Konke okuyizincwadi bekusakazwe phansi.
UNksz Nkabinde uthe bafike kuthathwe ifriji elisetshenziswa kule nkulisa, amakhompyutha, izincwadi zezingane kwaze kwathathwa namathoyizi ezidlala ngawo.
UNkk Ntombiyenkosi Zungu, omunye wothisha kule nkulisa, uthe sebekhethe ukubiza umhlangano womphakathi ozoba ngeSonto okuzodingidwa kuwo lesi sigameko.
“Asinabo onogada kule nkulisa, sithembe amalungu omphakathi ukuthi abe ngamehlo ethu uma singekho kuyo nezingane. Kusiphatha kabi uma sekwenzeka into efana nale,” kusho uNkk Zungu.
UNksz Zanele Busane, umzali wengane efunda kule nkulisa, uthe nabo bakhathazekile ngokugqekezwa kwenkulisa ngoba abanayo enye inkulisa eseduze abangayisa kuyo izingane zabo.
Le nkulisa kuthiwa isiza izingane ezilinganiselwa ku-100 eziqhamuka ezindaweni ezakhelene neRichmond Farm.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
UVukayibambe ukhuza umkhuba phakathi ku-ANCComment on this story
CELANI SIKHAKHANE
I-ANCYL KwaZulu-Natal ikhathazekile ngamalungu kaKhongolose esifundazweni ngokuthi asephendula imibuthano yeqembu imikhankaso yezikhundla zobuholi ebheke eMangaung ekubeni ilungelo lokudingida izikhundla lizovulwa ngo-Okthoba.
Umgqugquzeli wesigungu sesikhashana se-ANCYL esifundazweni uMnuz Vukani Ndlovu (osesithombeni), uthe okubakhathazayo ukuthi lolu daba lubukeka lwenzelela ngoba kukhona ukuthi uma bekhuluma ngabaholi basatshiswe ngokuxoshwa eqenjini.
“Okusikhathazayo ukuthi lo mkhuba uyaqhubeka njengoba sekunemibuthano ye-ANC okuthi uma ikhona kuculwe izingoma ezigqugquzela ukuthi kukhethwe abaholi abathile okuyinto esiyibona izodala uqhekeko olukhulu enhlanganweni ngoba kuyaziwa ukuthi u-Okthoba awukafiki,” kusho uNdlovu.
Uthe kunomhlangano abebenawo obuhanjelwe uNobhala we-ANC esifundazweni uMnuz Sihle Zikalala abambikele kuwo lolu daba .
Lolu phiko esifundazweni luthi okwenziwa amalungu e-ANC KwaZulu-Natal kwenza kube sengathi kukhona izifundazwe ezinelungelo lokuqhakambisa abaholi ezibafunayo eMangaung.
UNdlovu uke wakhala nangokwenzeke emngcwabeni kaMnuz Wandile Mkhize owayenguSotswebhu we-ANC kumasipala wase-Hibiscus nalapho inkonzo yomngcwabo yaphendulwa umkhankaso wokubuyisela uMengameli Jacob Zuma esikhundleni.
Okukhalisa i-ANCYL ukuthi kule mibuthano sekunamaculo akhona aseka abaholi abathile ukuthi kumele kube yibo abakhethwayo eMangaung.
Phakathi kwezingoma esezishisa izikhotha kulezi zinsuku ezihambisana nemikhankaso yaseMangaung kukhona ethi “uZuma wethu sizonyuka naye simubambe ngesandla siyongena naye ekhaya eMangaung,” kanti isuselwa eculweni lamakholwa elithi “Ukholo lwami ngonyuka nalo ngilubambe ngesandla.’’
Enye ingoma edla ubhedu ithi “sekuyozwakala eMangaung” kanti igqame ngesikhathi bekunengqungquthela yezinsuku ezintathu yamadlelandawonye aholwa i-ANC eHoward College ngempelasonto.
Ngaphandle kwalokho amalungu e-ANC esifundazweni awasakufihli ukuthi afuna uZuma athathe ihlandla lesibili njengoba esesebenzisa ngisho uphawu lwe-Kaizer Chiefs lokuphakamisa iminwe emibili .
Lolu phawu luphinde lwabonakala nangesikhathi kuqhubeka ingqungquthela ye-SACP ebisoNgoye .
UNobhala we-ANC KwaZulu-Natal, uthe uma i-ANCYL kukhona ekhala ngakho kumele iqonde kuKhongolose ngoba bona abaxhumani namalungu abo kwabezindaba.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
From Community Memory
Inhlaba umuthi obabayo wasehlane lona phela omunye wemithi ekhona kulelizwe esilakhele obaluleke kakhulu. Phela umphilisi lona ongathikameziswa isimo sezulu omila uhlale unyaka wonke. Awufani nezinye izihlahla ngoba uyaphilisa isihlahla sokuphila.
Emakhaya lesi sitshalo sisiza ezintweni ezahlukahlukene ngenxa yosizo lwaso olubalulekile. Uma izinkukhu zinomkhuhlanyana ziye ziphuziswe lesi sitshalo; emva kokuphuza ziphenduka imiqemane asize umasiza. Uma ulungiselela ukuphuzisa izilwane lomuthi uwuxuba namanzi bese uyaziphuzisa. Ngisho nezimbuzi imbala ziyawuthanda ngoba zona ziwudla unjalo. Phela utholakala kakhulu eNyakatho neKoloni lapho abafuyi bezimbuzi begcwele khona. Awugcini futhi ngalokho ngoba nezinyanga ziyawusebenzisa uma zenza izintelezi emizini yabantu. Noma uwutshalile imvamisa ugudla umuzi ekuqikeleni ukuwusebenzisa.Kulemihla esikuyo lapho sekunezifo eziningi lomuthi uyasebenza ekulapheni izifo emzimbeni womuntu avuke agqanqule. Ngakhoke kubalulekile ukuqikelela ngemvelo nangezihlahla zendabuko ukuze izizukulwane zizifice zijabule.


text:
Kuzokwelekelelana izikole eKZN
2013-01-31 14:02
Durban - Iyaqhubeka imizamo yokuthi izikole ezenza kahle KwaZulu-Natal zisize lezo ezihlulekayo ukunyusa izinga lokuphasa kwabafundi baka-matric, kubika iNewswatch.
UMnyango wezeMfundo uthi ufuna ukwenza ngokusemthethweni uhlelo lokusizana ezikoleni iSchool Twinning Program.
Okhulumela uMnyango uMuzi Mahlambi uthi lolu hlelo luzokwenza ukuba izikole ezenza kahle zisebenzisane nalezo ezithola ngaphansi kuka-35% wabaphumelelayo.
"Izikole ezithole ngaphansi kuka-35% zizobaseqhulwini, bese kuthi lezo ezisebenza kangconywana zona, kodwa ezifuna ukwenza kangcono noma kungehli, nazo zizogqugquzelwa ukuba zingene ngaphansi kwalolu hlelo,” kusho uMahlambi.
UNgqongqoshe wezeMfundo esifundazweni uSenzo Mchunu uzobamba isidlo sakusihlwa ngoLwesine ukubungaza nezikole ezithole u-100% nalezo ezithole u-90% njengoba bekusanda kuphuma imiphumela ka-matric 2012.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Bayinqwaba ababulawa umphezulu kuleli
2013-02-13 16:50
Johannesburg - Bangaphezu kuka-260 abantu abashonayo kuleli laseNingizimu Afrika, unyaka nonyaka, bebulawa wumphezulu, kusho abakwaSA Weather Service, ngoLwesithathu.
Isangoma sezulu uPuseletso Mofokeng uthi lezi zibalo zithathwe kwabakwaStatistics SA, kanti zisuka kunyaka ka-1999 ziya ku-2007, la khona kwabikwa abantu abangu-2 375 ababulawa wumphezulu.
UMofokeng usho kanjena ngesikhathi ekhuluma esikoleni saseGoli, la khona abafundi ababili beshaywe wumbani.
Abafundi abahlanu abaneminyaka engu-16 ubudala baseProtea Glen Secondary, bashaywe wumbani ngesikhathi besendleleni bephuma esikoleni.
Oyedwa ulimale kambi.
Abanye abayisishiyagalolunye baseKing Edward VII School, bashaywe wumbani besemagcekeni esikole ngoLwesibili, ababili kubona balimale kanzinyana.
KwaZulu-Natal, nakhona kusale umphefumulo ngesikhathi kuhlasela izulu.
"Unyaka owaba nesibalo esiphansi kwaba ngu-2000, la khona kwashona abantu abangu-205 kuphela."
Izingozi eziningi zenzeka e-Eastern Cape, bese kulandela iKwaZulu-Natal.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Libonga aliqedi ikhansela leNkatha
2013-02-28 10:00
Mayibongwe Maqhina, The Witness
Durban - Ikhansela leNkatha Freedom Party eseliphunyuke kwaze kwaba kabili bezama ukulibulala, lithi libonga liyanconcoza njengoba uMasipala weTheku usulihlinzeke ngonogada.
“Ngizizwa ngiphephile manje. Umasipala ungihlinzeke ngonogada, batheleke emzini wami ekuseni," kusho ikhansela laku-ward 39 uSakhi Ngcamu, etshela abezindaba zeThe Witness.
UNgcamu wabekwa esikhundleni ngenyanga kaDisemba, ngemuva kokhetho lokuchibiyela, olwaluza ngemuva kokuthi kuthunjwe kwabulawa ikhansela leqembu uThemba Xulu.
Ngempelasonto uNgcamu wadoja ukufa ngesikhathi oshayasibhamu behlasela emzini wakhe, ekanye namanye amalungu amathathu eqembu.
Kulesi sehlakalo kudubuleke oyedwa, wathola ukulimala.
NgoLwesibili, baphinde bazama futhi ukugadla abahlaseli, kwashona umuntu oyedwa.
Umkhulumeli kamasipala uThabo Mofokeng uthi banike ikhansela onogada, yize noma lingekho eqenjini elibusayo kumasipala.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- The Witness


text:
Akasakwazi ukuzihambela owajova eyosokaComment on this story
LUNGI LANGA
IMILE impilo yebhungu laseGeorgedale, eHammarsdale elingasakwazi ukuhamba emuva kokujova lisokwa emtholampilo wendawo.
USiphesihle Mthembu (21) usehamba ngezinduku futhi ukube kuya ngaye ngabe uthola ngisho isihlalo esinamasondo njengoba sekuphele inyanga engakwazi ukuhamba emuva kwemizamo yomtholampilo, iPeaceville eseHammarsdale yokumsoka ngaphandle kwempumelelo.
Uthe waya emtholampilo ngoMeyi kulo nyaka ezimisele ngokusoka wabuyela ekhaya ngenyanga elandelayo engasakwazi ukuzihambela ngezakhe izinyawo.
“Ngahamba ngayosoka ngoba ngizwa kukhulunywa ngakho yonke indawo kuthiwa abantu besilisa abasoke ukuze banciphise amathuba okusuleleka ngengculazi, ngangingazitsheli ukuthi ngingagcina ngingasakwazi ukuhamba,” kusho uMthembu.
Uthe wafika emtholampilo ngezikhathi zasemini bamjova ngasesinyeni ngomjovo wokudumbisa umzimba ukuze angezwa izinhlungu uma esesoka. Emuva kwalokho waquleka, wavuka esesibhedlela iSt Mary’s eMariannhill.
UMthembu uthe akakaze akwazi ukuhamba kusukela ngalelo langa.
Uthe wadluliselwa eRK Khan esibhedlela nabo bambheka bathi abaqondi ukuthi kwenzekeni kuye, bamdlulisela esibhedlela eNkosi Albert Luthuli. Uthe iNkosi Albert Luthuli yambuyisela eRK Khan kepha uze waphuma khona engachazelekile ngokuthi yini edale ukuthi angabe esakwazi ukuhamba nokuthi uzoze akwazi nini.
Uthe okumphatha kabi wukuthi waya emtholampilo ngoLwesine ezoqala emsebenzini omusha ngesonto elilandelayo. Manje usehleli nenkinga yokungahambi kanti kwakusoka lokho akubange kusenziwa ngenxa yalokhu.
Uthe kusukela lokhu kwenzekile akaze athole ncazelo emtholampilo nasezibhedlela asedluliselwe kuzo, kunalokho babukeka engathi bebezama ukumfihlela ngomsuka wokulimala kwakhe. Izolo uvakashele kulo mtholampilo alimala kuwo bathi bazomzamela isihlalo esinamasondo kepha abazange batshengise ukuthi kukhona abangamchazela kona ngokulimala kwakhe.
Umhlengikazi womunye wemitholampilo ezimele ezisoka abantu ocele ukungavezwa, uthe kungenzeka ukuthi uMthembu wajovwa ngomjovo omningi kunalowo owawudingeka noma akajovwanga ngendlela noma waliwa wumjovo. Uthe akujwayelekile ukuthi umuntu alimale ejovela ukusoka.
Kuthintwa aboMnyango wezeMpilo KwaZulu-Natal bacele ukuthi bathunyelelwe yonke imininingwane kaMthembu ukuze babheke ukuthi bangamsiza kanjani.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
U"Fezi" ubenesibindi - YCL
2012-12-03 10:03
Johannesburg - UNgqongqoshe wezeMpilo eFree State, nongasekho, uFundiswa "Fezi" Ngubentombi, ubenesibindi, kusho iYoung Communist League kulesiya sifundazwe ngoMsombuluko.
Okhulumela i-YCL esifundazweni uFezile Sonkwane umchaze njengomholi obezinikele, ezithobile futhi esebenza kanzima.
"Ngaso sonke isikhathi ubelwela ukungasihlazi isithunzi se-ANC kanjalo nesikahulumeni. Ubesebenza ngokungakhathali elwela lokho akholelwa kukho," esho.
"Abantu baseFree State balahlekelwe kakhulu."
UNgubentombi ushone engozini kanye nephoyisa kuN1 ngaphandle kwaseBloemfontein ngoMgqibelo.
Ingane -- nebihlobene naye -- nephoyisa elivikela izikhulu basindile kule ngozi.
Bebebuya eralini nasemcimbini wokuvulwa kwesikhungo eQwaQwa, nobuhanjelwe nguMengameli Jacob Zuma.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kushone ababili kugasela amaphoyisa eKenya
2012-10-15 16:35
Mombasa - Abantu ababili bashonile kwaphinda kwaboshwa umholi weqembu elizimele iMombasa Republican Council, kusho amaphoyisa aseKenya.
"Laba ababili abashonile kukholakala ukuthi bangamalungu eMRC, abanye abayishumi nambili bona baboshiwe,” kusho isikhulu samaphoyisa u-Aggrey Adoli, obuye waveza ukuthi kuboshwe umholi weqembu u-Omar Mwamnuadzi.
"Ababoshiwe bazothweswa amacala, kutholakale isibhamu esiyi-AK-47, endaweni yesehlakalo,” kuchaza u-Adoli.
Amaphoyisa agasele emzini kaMwamnuadzi, ekufikeni kwawo, laba abeseka lo mholi, bashintshane ngenhlamvu namaphoyisa.
Umholi womphakathi uSalim Changu, obesolwa ngabeMRC ukuthi usebenzisana namaphoyisa, ugwazwe wabulawa.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
Baningi abaphinda ukuhlolwa kuleli
2011-02-14 16:51
Pretoria - Bangaphezu kuka-100 000 abafundi bakamatikuletsheni abaphinda ukuhlolwa kwabo kulo nyaka, kubika uMnyango wezoMfundo kuleli ngoMsombuluko.
"Bangu-101 078 abafundi ababhalisele ukuphinda ukubhala kokuhlolwa kwabo," kusho okhulumela lo mnyango uGrandville Whittle.
Isifunazwe esinesialo esikhulu iKwaZulu- njengoba kubhalise abafundi abangu-21 828, ilandelwa iLimpopo no-15 174, i-Eastern Cape no-15 174, iGauteng no-13 056 kuthi iNorthern Cape ibe nabafundi ababhalisile abangu-1958 nje kuphela.
Izifundo ezibhalwe ngoMsombuluko zifaka iGerman, Portuguese, Hebrew ne-electrical technology.
- SAPA


text:
Kukhunjulwe olwaseMarikana
2012-12-25 10:01
Johannesburg - UNdunankulu waseNorth West uThandi Modise ukhumbule isibhicongo saseMarikana ngesikhathi edlulisa umyalezo wakhe kaKhisimusi ngoMsombuluko.
"Sithanda ukudlulisa ukubonga kwethu kubaholi bamabandla abangaphansi kweSouth African Council of Churches nabendabuko ngokudlala indima ebonakalayo ngesikhathi kunezingxoxo zamaholo embonini yezimayini," esho.
Amaphoyisa adubula abulala abavukuzi abangu-34 ngo-Agasti 16 ngemuva kokuqubuka kothuthuva ngesikhathi kunesiteleka emayini yakwaLonmin, eMarikana.
"Izinselelo esihlangabezane nazo kulo nyaka zisifundise okuningi zasiqwashisa nangokungalingani okukhona."
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kulindwe imiphumela ecaleni lephoyisaComment on this story
BAWINILE NGCOBO
SEKULINDWE isinqumo sikaMqondisi wezokuShushisa ecaleni lephoyisa laseMlazi elisolwa ngokudlwengula likhulelise indodakazi yalo, elagcina ngokuyibulala ngoMashi nonyaka.
USimo Mgobhozi (40) uvele kafushane eNkantolo yaseMlazi izolo icala lakhe lahlehliswelwa uJulayi 31 ukuze kuphume isinqumo soMqondisi wezokuShushisa esizobe sidlulisela leli cala eNkantolo eNkulu.
UMgobhozi, osolwa ngokubulala indodakazi yakhe uNontobeko Nana Mgobhozi (14), utokele ngaphakathi emva kokunqatshelwa yile nkantolo ibheyili.
Ngesikhathi uMgobhozi evele eNkantolo izolo ummeli wakhe, uMnuz Andile Dakela, uzwakalise ukukhathazeka ngokuhlehla kwaleli cala.
Ukhale ngokuthi uMgobhozi ulokhu ehleli ngaphakathi, impilo yakhe ayiqhubeki ekubeni necala leli abekwe lona kubukeka lingaqhubeki.
Kuvele ukuthi uphenyo lwamaphoyisa selushoda ngemiphumela yegazi lengane eyayikhulelwe nguNontobeko, okuyiyo ezocacisa ukuthi ngabe le ngane kwakungekaMgobhozi yini.
Njengoba uMgobhozi ehamba leli cala lokubulala indodakazi yakhe, uhamba necala lokuyidlwengula (yona le ndodakazi yakhe) asalihamba ngokuhlukana enkantolo yesiFunda eThekwini.
Khonamanjalo, lihlehlele uJulayi 26 icala labasolwa abahlanu ababhekene necala lokubulala ngokudonsa izibilini zesihlobo sabo esineminyaka engu-15 ngobuntu baso ngoba besisola ngokuthi sinamadimoni.
USinethemba Dlamini washona emuva kokuthi ubabekazi wakhe, abazala bakhe nentombi kayise beqale bamthandazela bethi bafuna inombolo kasathane eyayikuye enkabeni.
Lokhu kwaphetha ngokuthi ashuthekwe isandla ebuntwini bakhe, wahushulwa izibilini zakhe bethi bakhipha amadimoni kuye.
Ababhekene naleli calo ngoFundiswa Faku (29), Lindela Jalubane (38), Nokubonga Jalubane (18) Nonhlanhla Mdletshe (21) abathe xinti enkantolo izolo kodwa omunye osolwa nabo oneminyaka engu-15 ubengabonwa nangokhalo.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Bacikwa ‘yizinyanga’ ezicwiya abantuComment on this story
LUNGI LANGA
ABELAPHI bendabuko bathi ziyabakhathaza izigameko zokwanda kwabantu abayizinyanga mbumbulu abatholakala nezicubu zabantu ngoba badicilela phansi umkhakha wabelaphi bendabuko.
Lokhu kuvezwe ngumholi wabelaphi bendabuko eThekwini, uMnuz Thandabani Hlongwane, ngesikhathi ekhuluma emcimbini obuseChatsworth, eSilver Glen Game Reserve obuhlelwe nguMasipala weTheku.
UHlongwane uthe enye yezingqinamba ababhekene nazo wumthetho owengamele abelaphi bendabuko ongakaphasiswa namanje. Uthe bekumele engabe uyaboshwa umuntu ozenza umelaphi ebe engeyena kodwa ngoba lo mthetho awukho akulula ukubabopha. Ubuye waveza ukuthi bazimisele ngokusebenzisana nemitholampilo ekulashweni kwezifo ezifana nesofuba nengculazi.
Uthe abelaphi baneqhaza elikhulu abangalibamba ekutheni kuliwe nalezi zifo.
“Ngokwethu kuningi okungenziwa ngabelaphi ukulwa nokwanda kwalezi zifo ngokuthi sithumele abantu abagulayo eminyangweni efanele uma sibona ukuthi umuntu unezimpawu zazo ukuze zikwazi ukumbhalela incwadi yokuya emtholampilo,” kusho uHlongwane.
Lo mcimbi wabelaphi bendabuko nokuyilapho bedingida khona izindaba ezithinta umkhakha wabo uvame ukuba ngoSepthemba minyaka yonke.
UDkt Thando Ngomane, iphini lomphathi wezinhlelo zezempilo kumasipala weTheku, uthe ukusebenzisana kwabo nabelaphi bendabuko kuthela izithelo ezinhle.
“Abantu sebeyazi ngokubaluleka kokusebenzisa insingo entsha uma umuntu egcaba ukuze kugwemeke igciwane lengculazi. Lona ngomunye wemiyalezo esiyikhiphe ngokufundisa abelaphi bendabuko. Kuyimanje babambe iqhaza elikhulu ekufundiseni abantu ngoba bazi ngisho izimpawu zezifo ezifana nesofuba. Ngalokho bayakwazi ukudlulisela abantu abasuke bedinga usizo lwasemtholampilo,” kusho uDkt Ngomane.
Uthe abafuna ukukubona wukusebenzisana kahle phakathi kwabo nabelaphi bendabuko.
“Sisebenzisana kahle uma sihloniphana, nobani azi ukuthi umsebenzi wakhe uhamba ufike kuphi. Nathi kukhona izinto ezidinga bona esingeke sikwazi ukuzenza nabo kukhona lapho okusuke kudingeka ukuthi kusebenze amaphilisi,” kuqhuba uDkt Ngomane.
UMnuz Vusi Nzuza, wohlaka olungamele ukweseka ukusebenza kwabelaphi bendabuko eMnyangweni wezeMpilo kuMasipala weTheku, uthe bafisa ukuthi ngelinye ilanga kufinyelelwe ekutheni abelaphi bendabuko basebenze ngokubambisana nabasebenzi bezempilo emitholampilo nasezibhedlela.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
GALLO IMAGES
‘Iyabuya ifomu yami kancane’
Umgadli weKaizer Chiefs, uKatlego Mphela, uthemba ukuthi usengaphinde abuyele efomini yakhe yamasizini adlule.Read Story
GALLO IMAGES
UPitso uzogadla ngabadlali ababodwa
Akayingeni eyokushintshanisa abadlali umqeqeshi weMamelodi Sundowns, uPitso Mosimane.Read Story
Group
Kuhlonishwe izinsika zeBanyana
ISafa ihloniphe abadlali beqembu lesizwe iBanyana Banyana, asebenemidlalo engaphezulu kuka-100.Read Story
- ‘Iyabuya ifomu yami kancane’
- UPitso uzogadla ngabadlali ababodwa
- Kuhlonishwe izinsika zeBanyana
- Ningasithathi kancane: Alex Bapela
- Ibonga intombi inkakha yeBafana
- IDowns ethubeni lokuvikela isicoco?
- Bashaqekile ngo-Shoes obangwa nezibi
- Udalula okumenze waqoma iSuperSport
- Ngifuna iPirates esitikini: BMX
- ‘Ngifisa ithole isibhaxu iChiefs kweyi...


text:
Kunezezelwe awokubulala kwabama-ATM
2013-01-23 10:04
Mlondi Radebe, The Witness
Pietermaritzburg - Liyiswe eNkantolo yesiFunda eMgungundlovu icala lamadoda ayisishiyagalolunye asolwa ngohide lwezigameko zokuqhunyiswa kwama-ATM KwaZulu-Natal, ukuze kunezezelwe amacala ababekwe wona, nokubalwa amabili okubulala.
Kwaboshwa amadoda ayishumi ngokubhonjwa kwale mishini yemali, kodwa lihoxisiwe icala loyedwa ngesikhathi kulalelwe imininingwane yecala eNkantolo yeMantshi yaseHowick njengoba bekungekho ubufakazi obumyamanisa nalezi zigameko.
Laba basolwa abayisihiyagalolunye, abaseminyakeni ephakathi kuka-20 no-40 ubudala, basolwa ngokuzama ukubulala uTafadwa Chapwanya, nowayehlala ngaphesheya komgwaqo lapho kukhona khona i-ATM yaseFNB kuNottingham Road, nekusolwa la basolwa ngokuyiqhumisa ngoSepthemba.
Wadubuleka esiswini engaphakathi emzini wakhe.
Baphinde babekwa elokuzama ukubulala u-Alex Zondi, nowadubuleka emlenzeni ngesikhathi ehamba ngemoto yakhe kuqhubeka isigameko sokuqhunyiswa kwe-ATM eHowick.
Kuthiwa bahamba nemali elinganiselwa ku-R600 000 ngesikhathi benza lezi zigameko.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- The Witness


text:
Ona-80 kuthiwa uthunjelwe impesheni yakhe
2013-01-29 10:03
Cape Town - Umphakathi waseParkwood, eKapa, usabela impilo kagogo oneminyaka engu-80 ubudala, ekukholakala ukuthi ugqunywe ngenkani efulethini, kubika iCape Argus.
UMaureen Johnson, ophazamisekile emqondweni, kukholakala ukuthi uthunjwe efulethini yizithandani ekuthiwa zizitika ngemali yakhe yempesheni.
UJohnson usegqunywe endlini iminyaka emithathu egcwele.
Isishoshovu esisebenzela umphakathi uColin Arendse, uthi uJohnson ukhiyelwa egumbini elilodwa, ngesikhathi amaphoyisa ezozibonela lensambatheka, kuthiwa izithandani zaphoqa ugogo ukuthi athi konke kuhamba kahle.
“Ukuvakashelwa kukagogo kusezandleni zalezi zithandani. Indlu ihlala ikhiyiwe kanti umphakathi uyasaba ukukhuluma ngalento eqhubekayo," kusho u-Arendse.
“Laba badlala ngaye ngoba egula ekhanda, badla imali yakhe yempesheni, akusizo ngisho izihlobo zakhe. Amaphoyisa abikeliwe kodwa nawo ayasaba."
Umphakathi uthi usaba ukuthi uJohnson uzobulawa yindlala nokunganakekelwa.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- News24


text:
Amavukelambuso asankanise eGoma
2012-11-27 10:00
Goma - Amavukelambuso okusolakala ukuthi esekwa yiRwanda ne-Uganda bashaye indiva umnqamulajuqu wokuthi baphume kuleli dolobha elisempumalanga neCongo.
Amaloli abegcwele amavukelambuso eM23 abezungeza emigwaqo yaleli dolobha ebikhala ibhungezi.
Amavukelambuso amemezele ngoMsombuluko ukuthi ahlela ukushintsha ikomkhulu layo libe kuleli dolobha, nokutshengisa ukuthi abazimisele ngokuhlonipha isiphakamiso sabaxazululi.
Uhulumeni waseCongo uthi usezingxoxweni namavukelambuso, nathele ngehlazo umbutho wezokuvikela ngesikhathi ewuhlula empini.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- AP


text:
Uchitha amahemuhemu nge-albhamu yakhe uT’zozoComment on this story
SIZWE BLOSE
UMCULI wekwaito osengusomabhizinisi uthe yizimfamona ezisabalalisa amahemuhemu okuthi i-albhamu yakhe izoqalwa phansi.
UThokozani Zulu odume ngelikaT’zozo uthe yena akayazi indaba yokuthi i-albhamu yakhe kumele iqalwe phansi, wathi akwaziyo ngukuthi yinye ingoma okumele ayiphinde ayicula noTuki ngoba ayiqophekanga kahle.
“Njengamanje ngiseGoli ngilinde uTuki ukuze siphinde sifake amaphimbo ethu engomeni eyodwa hhayi kwi-albhamu yonke,” kucacisa uT’zozo.
Uthe uyiqedile i-albhamu futhi wenze izingoma eziningi kunalezo ebezilindelekile.
“Osekusele ngukuthi iKalawa (Jazzmee) iyilalele bese iyasho ukuthi izophuma nini,” kuchaza uT’zozo.
Uthe ingoma yokuqala ethi Power To The Women bazoyikhipha kule nyanga njengoba kuyinyanga yabantu besifazane kwazise ikhuluma ngabo.
Udalule ukuthi le ngoma uyenze noShota kanti isiqalile ukuzwakala emsakazweni njengoba u-Oscar “Oskido” Mdlongwa weKalawa ophinde abe ngumsakazi kwiMetro FM eyidlalile ohlelweni lwakhe oluba njalo ngoMgqibelo kulo msakazo.
UMandla ‘Spikiri’ Mofokeng ongomunye wabaqondisi beKalawa okuqopha kuyona uT’zozo uthe kuseva ukuthi baphume nenyanga abazokhipha ngayo le albhamu kaT’zozo.
“Lo mculi usaqopha, i-albhamu ayikakapheli, yingakho ngithi kunzima ukuthi siqhamuke nosuku noma nenyanga ezophuma ngayo,” kusho uSpikiri.
Ngesikhathi ebuzwa ukuthi angahlawumbisela yini ukuthi izophuma kulo nyaka noma ngonyaka ozayo, uSpikiri uthe noma kanjani izophuma kulo nyaka.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Isenkingeni injinga esencane yaseKZN
2011-07-19 13:32
Durban - Usomabhizinisi osanda kwenza isiphihli sedili lokuzalwa okwakumenywe kulo osaziwayo bomdlalo iGenerations usenkingeni emuva kwesinyathelo seBhange loMbuso sokujuba abacwaningi mabhuku ukuthi babheke amabhizinisi akhe, kubika iphephandaba iSolezwe.
UJabulani Ngcobo, owaphumela obala ngokuba usozigidi, ungomunye wabanikazi benkampani i-Cash Flow Properties.
IBhange loMbuso lijube abacwaningi bamabhuku bakwaThabani Zulu and Co ukuba babheke ukuthi inkampani kaNgcobo ayikho yini imigomo eyiphulile.
UNgcobo, 26, wale nkampani ehweba ngamasheya, waqala ukwaziwa ngesikhathi enza isiphihli somcimbi wokuzalwa owathatha izinsuku ezimbili ehhotela lomntakabani iCoastland eThe Ridge eMorningside eThekwini.
Lapha wayememe osaziwayo bonke beGenerations abanye babo abathi kabamazi nakwamaDala eJudeni uNgcobo.
Uphenyo ngoNgcobo luqale emuva kokuvela ukuthi iCash Flow Properties ayibhalisile eBhangeni loMbuso.
Le nkampani, abanikazi bayo abazishaya isifuba ngokuthi inabantu abayinkulungwane abalondoloza kuyo, iqeqesha labo abafuna ukuhweba ngamasheya ezimakethe zezimali.
NgoMsombuluko inkampani yabacwaningi mabhuku ikuqinisekisile ukuthi ngesonto eledlule amahhovisi kaNgcobo aseshwa ngoba kunezinsolo zokuthi ikhona imithetho eyiphulile inkampani yakhe.
Umncwaningi mabhuku wale nkampani, u-Eckhard Volker, uthe bathole incwadi ebiphuma eReserve Bank ibanxusa ukuba baqale uphenyo ngamabhizinisi kaNgcobo.
Uthe ababange besachitha sikhathi bahlala amagqozo baphonsa imibuzo nabanye abantu abalondoloza imali kule nkampani.
– "Like" ikhasi lethu ku-Facebook uze ukwazi ukujoyina inkulumo ngolwimi lakho.
– Landela IzindabaNews24 kuTwitter.
- News24


text:
Kuboshwe abasolwa ngokuduna izimoto
2012-12-03 07:34
Johannesburg - OKlebe babophe abasolwa abane abasolwa ngokuduna izimoto eTembisa, empumalanga neGoli, ngoMsombuluko, kusho amaphoyisa aseGauteng.
"Amalungu oKlebe abophe la basolwa abane eTembisa nabasolwa ngokuduna inqwaba yezimoto eGauteng," kusho uLieutenant Colonel Lungelo Dlamini esitatimendeni.
La madoda ahlonzwa ngesikhathi kuqala umkhankaso wokuthungatha ezinyangeni ezimbalwa ezedlule.
Abasolwa bazovela eNkantolo yeMantshi yaseTembisa kungekudala.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Sebeyengeze amandla i-AmarokComment on this story
UMHLAZIYI: Ngqeshe Buthelezi
IMOTO: VW Amarok Double Cab
NGIVUMELANA ngokugcwele nabakwa VW uma bethi selokhu yethulwa ngoSepthemba 2010 iVolkswagen Amarok Double Cab ifike yabeka ezingeni lesimanje umkhakha wezimoto ezingamaveni amancane ilight commercial vehicles (LCV) kuleli. Ngesikhathi sibhala lolu daba isibalo zakamuva zokudayiswa kwama Amarok Double Cab kuleli bezimi ku 7 200, okungenzeka ukuthi sesinyukile kulezi zinsuku ezedlule.
Ngokwami lesi sibalo sincane kakhulu futhi sifakazela khona ukuthi iHilux double cab isabamise kabi.
Ngiyathemba ukuthi uyazibuza uyaziphendula ukuthi kungani sikutshela ngale-Amarok ngoba akuyona imoto entsha.
Okwenza sikubelesele ngayo ukuthi sekukhona ezintsha engicabanga ukuthi abantu yizona abazibheka kakhulu ezimotweni.
Le Amarok Double Cab asenyusiwe amandla enjini kuyo njengoba lena enenjini engu 2.0 BiTDI isinamandla enjini afinyelela ku 132kW .
Le njini itholakala ne common rail direct injection ne bi-turbo. Itorque etholakala kuyo isifinyelela ku 400 Newton-meter, lokhu kusho ukuthi banyuse amandla ngo 12kw.
Uzolindela ukuthi uma injini isinamandla amangaki imoto izodla nakuphethiloli kanti phinde ngebanga lika 100 km isebenzisa amalitha angu 7.9. Angijwayele ukuvumelana nezilinganiso zezinkampani zezimoto ngoba zona zisuke bevivinya imoto ngendlela ethile ngoba vele inhloso yabo kusuke kuwukuveza ukonga kwayo.
Lena enenjini eyi 4 Motion yona isebenzisa amalitha angu 8.0 ngebanga lika 100km okuwumehluko omncane kakhulu. Uma usuka ku 0 uya ku 100km/h kuthatha imizuzwana engu 10.3, kanti kwi 4x2 kuthatha imizuzwana engu 10.6 ngebanga elifanayo. Ijubane eliphezulu kulezi zimoto ligcina ku 184km/h bese kuthi kwi 4Motion kube ngu 183km/h.
Enye injini yesibili kwi-Amarok Double Cab yi TDI 4 cylinder enamandla afinyelela ku 90kW ne torque engu 340Nm.
Noma kuyingqovungqovu kodwa uzomangala ukuthi kuphethiloli idla nje amalitha angu 7.7 ngebanga lika 100km (isebenzisa udizili). Ijubane layo eliphezulu ligcina ku 163km/h.
Yinye kuphela injini esebenzisa uphethiloli okuyi 2.0 TSI enamandla afinyelela ku 118kW ne-torque engu 300 Newton-meter. Zonke izinhlobo ze-Amarok double cab ziphuma no gearbox odonsa ngamagiya ayisithupha aya phambili. Njengoba ngike ngasho esingenisweni sami i-Amarok ifike yashintsha izinto, kanti nakwa VW bayavumelana nami. Le veni isezingeni eliphezulu uma kubhekwa kwezobuchwepheshe noma uyiqhathanisa nezinye emakethe yezimoto. Bheka ngoba iturbo charged direct injection kwinjini ye TDI yenza le moto ikwazi ukonga uphethiloli ngendlela engakholakalali.
Ngaphandle kokukhuluma kakhulu ngobuxhakaxhka benjini, i-Amarok iyawathatha amehlo ikakhulukazi indlela eyakheke ngayo ngaphambili. amalambu ayo ne grille okungathi kwakhelwe khona emotweni.
Ukuphakama kwayo ukubona kahle emgwaqeni uma ufike wasondela eduze kwe Toyota Hilux eyishiyela le kude.
Ngemuva uphawu lakwa VW oluthe chwa angeke nangengozi ulenze iphutha ungakwazi ukulibona. Lolu phawu uyakwazi ukulibona nasebusuku ukuze nomuntu okulandela ngemuva asheshe ayibone imoto.
ISIKHALA SOKULAYISHA
Ngocwaningo lwami olufushane engilwenzile, ngithole ukuthi baningi abantu abathenga i-Amarok ngoba bengahlose ukuyisebenzisela imisebenzi yokuthutha nokuthwala impahla kodwa benzela ukuzingcebelekela ngayo.
Isithebe ngemuva singu 1 555 millimetres ubude bese siba ngu 1 620 millimetres ukuvuleka. Indawo yokulayisha ingu 2.52 square meters okusho ukuthi ungakwazi ukufaka isithuthuthu sasezintabeni uma nizikhipha nomndeni.
ngikhuluma ngokubaluleka kwesithebe sayo nje yingoba ngiqaphele ukuthi iningi le genge yakithi ihlale njalo isivalile isithebe ngoba ayisisebenzisi isikhathi esiningi. Njengoba kuyiveni nje ulindele ukuthi uhambe ngayo ezindaweni ezimbi nasemigwaqeni ewugwadule yilapho kusebenza khona ibhathini eliqinisekisa ukuphepha elibizwa nge “Off-Road Mode” elenza ukuthi imoto yehlise ijubane uma isihambe emigwaqeni emibi.
SIYASONGA NGE AMAROK DOUBLE CAB
Thenga i-Amarok uyisebenzisele ukungcebeleka nomndeni wakho futhi iyakwazi nokuthwala impahla. Akuyona imoto okumele uyenze umhlobiso lena.
AMANANI
Trendline
Amarok Double Cab 2.0 TSI 118kW R313 500
Amarok Double Cab 2.0 TDI 90kW R341 700
Amarok Double Cab 2.0 TDI 90kW R391 900
Highline
Amarok Double Cab 2.0 BiTDI 132kW R375 100
Amarok Double Cab 2.0 BiTDI 132kW R425 300
I-Amarok iphuma ne warranty yeminyaka emithathu emuva kuka 100 000km ne -service plan ka 90km emuva kweminyaka emihlanu.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
I-UN ifuna usizo ngeDRC
2013-01-10 15:01
New York - UNobhala Jikelele we-United Nations uBan Ki-moon ufuna ezinye izinsiza ukuze kuqiniswe amasosha e-UN okugcina ukuthula, atshalwe eDemocratic Republic of Congo.
UMoon ufuna kwandiswe amasosha kanjalo nezinsiza zokusebenza ebusuku, amakhamera kanye nokunye.
Okhulumela iNhlangano yeZizwe uMartin Nesirky utshele izintatheli wathi uBan uthumele incwadi ngoDisemba 27 kwabe-Security Council efaka isiphakamiso okuhloswe ngaso ukuphucula isimo sokuvikelwa komphakathi eDRC.
Isithunywa se-UN sithe kulindeleke ukuba uBan athumele umbiko kumkhandlu wezokuphepha ngasekupheleni kwenyanga, ocacisa kabanzi ngeziphakamiso zokwengenzwa kwamasosha okungenani angu-2 000.
Amasosha lana kubhekeke ukuthi atshalwe edolobheni iGoma.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Uhulumeni kumele unxephezele abantu - NFP
2012-11-14 14:01
Johannesburg - Uhulumeni wesifundazwe iGauteng kumele unxephezele imindeni edilizelwe izindlu ngoba yakhe ngokungemthetho emhlabeni wawo, kusho umholi weNFP uZanele Magwaza-Msibi ngoLwesithathu.
Umholi weNational Freedom Party uthe ukudilizwa kwezindlu okwenzeke eLenasia, eningizimu yeGoli, kufana ncamashi nokwakwenzeka ngesikhathi sobandlululo.
"Akukholakali ukuthi kulesi sikhathi sanamhlanje abantu bangasuswa ngale ndlela banganikwa ngisho indawo yokufihla ikhandla," usho kanje esitatimendeni.
Kunokuba adilize izindlu, kumele uhulumeni wesifundazwe abhekane ngqo nezikhulu zikamasipala ezenza inkohlakalo.
Zilinganiselwa ku-50 izindlu ezidiliziwe ngesonto eledlule.
Uhulumeni wesifundazwe kanye nomnyango wezezindlu bathe zingaphezulu kuka-100 izindlu ezisazodilizwa kuleli sonto.
Umnyango uthi izakhamizi zakhe kulemdawo nakuba zaxwayiswa ukuba zingakhi.
I-SA Human Rights Commission isifake lolu daba eNkantolo eNkulu yaseGoli.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Basahlukunyezwa eZimbabwe - Umbiko
2012-11-26 16:43
Johannesburg - Umbiko wakamuva uthi uhulumeni waseZimbabwe uphambanisa umthetho kunjalo uhlukumeza abahlali, ekuthiwa bahlala betalajwa ngamaphoyisa.
Inhlangano i-Observatory for the Protection of Human Rights Defenders, eyingxenye yenhlangano yamalungelo yaseFrance, yiyo ekhiphe lo mbiko ngoMsombuluko.
Umbiko uchaza ngezahlakalo eziningi zokuhlukunyezwa kwamalungelo abantu, kuthiwa kunomunye wesifazane owathathwa esekhaya kwakhe, wayoshaywa kanzima ngamaphoyisa.
Umbiko uveza nangokuboshwa kothize oyisishoshovu samalungelo, lona kuthiwa waboshwa amasonto, amaphoyisa embuza ngomsebenzi wakhe, ethi imoto yakhe itholakale maduzane nesehlakalo la kwabulawelwa khona othize.
Umbiko udedelwa nje kulindeleke ukuthi uhulumeni kaMengameli uRobert Mugabe ushicilele kabusha uMthethosisekelo, bese kuyiwa okhethweni ngonyaka ozayo.
Iqembu elibusayo iZanu-PF lihlela ukuqeda uhulumeni wokubambisana ngemuva kokhetho.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).